Luonnollista juoksua - Endorfiinikoukussa\n8.8.2015 Teksti: Elina Hovinen\nVoisi ajatella, että luonnollinen juoksu tarkoittaa sitä miten kukakin nyt sattuu luontaisesti juoksemaan, mutta ei se kyllä ihan sitä ole. Olen hionut omaa juoksutekniikkaani tässä vuosien varrella vähän joka suuntaan vaihdellen aina kunkin opettajan näkemyksien mukaan. En edes muista miten lapsena juoksin, mutta muistan miten juoksin esimerkiksi neljä vuotta sitten. Tuolloinkin olin yrittänyt miettiä mikä on taloudellinen ja miellyttävä tapa juosta. Juoksutyylini oli juoksuvuosien aikana muotoutunut sellaiseksi matalaksi kanta-askelluslaahustamiseksi, jossa juoksuasentoni oli hieman etukumara. Olin jostakin lukenut, että juostessa täytyy hieman nojata eteenpäin ja matala askellus on taloudellista.\nEnsimmäisen kerran perehdyin juoksutekniikkaan toisen ihmisen ohjaamana ja katsomana adidasheimo-projektin aikana. Hyviä juoksijoita katsellessa ja juoksuasentoa ja askellusta analysoidessa oivalsin jotakin, jota en sitten osannut viedä käytäntöön. Oppiminen jatkui Vauhtisammakon juoksukoulussa, jossa sain vielä konkreettisempaa ja yksilöllisempää opastusta. Mikko Liukka videoi juoksutekniikkaani ja sain ohjeet todella selkeästi ja ymmärrettävästi. Tekniikkani parantui selvästi jo yhden harjoituskerran aikana. Yritin parhaani mukaan muistella oppimaani ja viedä oppeja käytäntöön. Onnistuinkin siinä jotenkin. Viimeisin valmentajani oli (ennen viime viikonloppua) oli HCR-projektissa Jouni Leppäsaajo, joka sitten yritti kitkeä minusta tuota viimeisintä murheenkryyniä, eli matalaa askeltamista pois.\nViime viikonloppuna olin CompactFitissa luonnollisen juoksutekniikan ja voimaharjoittelun kurssilla. Kurssi kesti koko päivän. Aamupäivän osuus käsitteli juoksutekniikkaa ja iltapäivä voimaharjoittelua. Lähdin leirille innokkaan odottavaisin tunnelmin ja toivoin saavani konkreettisia vinkkejä harjoitteluuni ja erityisesti juoksuvammojen pois kitkemistä ajatellen. En joutunut pettymään!\nKurssin alussa meille pidettiin luento luonnollisesta juoksuasennosta, josta olinkin jo aikaisemmissa yhteyksissä kuullut, mutta tämä kurssi pureutui vielä syvemmälle fysiologisiin asioihin ja esimerkiksi siihen mitä hyötyä on paljasjalkajuoksusta tai minimalistikengillä juoksemisesta. Jalkapohjissa on lukematon määrä hermopäätteitä, joilla on merkitystä, mutta nykyisin suurin osa ihmisistä tukahduttaa nämä meidän tunnustelulaitteet sukilla ja kengillä, jolloin emme pysty hyödyntämään jalkojen asentotuntoa. Kengät, olivat ne sitten ihan lättänät tai vaimennetummat, estävät meitä käyttämästä jalkoja niille luonnollisimmalla ja ominaisimmalla tavalla. Luennon jälkeen lähdimme juoksemaan, aluksi vielä kengät jalassa, jolloin kurssia pitänyt Sami Obele videoi jokaisen kurssilaisen juoksua hidastettuna. Analysoimme sitten omia ja toisten juoksuasentoja, oli tosi mielenkiintoista nähdä taas omaa juoksemista videolta. Kyllä se vaan näyttää erilaiselta kuin miltä se tuntuu. Sitten opettelimme perusasioita – kävelemään, tunnustelemaan miltä tuntuu hyppiä, askeltaa, kyykkäämään ja teimme muutamia liikkuvuusharjoituksia. Perusasioita, mutta ne kerrottiin ja toteutettiin niin havainnollistavalla ja kehoa kuuntelevalla tavalla, että mä oivalsin monta asiaa omista heikkouksistani.\nEsimerkiksi hypimme silmät kiinni tasajalkaa ja yhdellä jalalla yrittäen pysyä samassa kohdassa. Tällä tavoin kuuntelimme kehoamme ja niitä signaaleja, joita jalat meille lähettää. Tunnustelemalla oivaltaa ihan eri tavalla. Mä huomasin heti sen, että selkälihakseni eivät aktivoidu riittävästi juostessa ja että jalkani ovat eriparia ja askeltavat eri tavalla. Juoksutekniikkaosuuden lopuksi siirryimme vielä ulos juoksemaan paljain jaloin. Tämäkin osuus kuvattiin. Tekniikan muutos oli suorastaan hämmentävä. Askellus muuttui paljon luontevammaksi – askel tuli aikalailla kaikilla suoraan vartalon alle ja kukaan ei enää yrittänyt paljain jaloin astua kantapäälle, vaan tasajalalla.\nVoimaharjoittelun osuus oli myös oivaltava ja mielenkiintoinen. Emme käyneet montaakaan liikettä läpi, mutta keskityimmekin tekemään kaiken huolellisesti ja puhtaalla tekniikalla. Sami perusteli todella hyvin eri liikkeiden merkityksen ja millä tavoin on järkevää harjoitella, jos päätavoitteena ja lajina on juoksu. Teimme lopuksi myös CompactFitille ominaisia liikkuvuusharjoituksia (Movement). Voimaharjoitteluliikkeistä opettelimme erilaisia kyykkyjä ja samaan aikaan kehonhallintaa. Mä niin tykkään CompactFitin otteesta opettaa mitä tahansa liikkumista, koska ei vain opeteta tekemään liikettä oikein, vaan kerrotaan miksi tehdään kuten tehdään ja minkälaisia asioita pitää ottaa huomioon. Tällä tavoin oppii kuuntelemaan sitä omaa kehoaan ja huomaamaan omia kehityskohteita ja toki myös vahvuuksia.\nOlin kurssia edeltävänä päivänä juossut kivuttomasti vetoja, kuten tuossa aikaisemmassa postauksessa kirjoittelinkin, mutta jalat kuitenkin kipeytyivät seuraavana päivänä. Jalat eivät ärtyneet kurssista oikeastaan lainkaan, tosin emme juosseetkaan kauheasti. Keskiviikkona menin urheilukentälle ja siinä radalla istuskellessa mietin mitä ihmettä mä taas voisin tehdä, kun juoksu on poissuljettu. Päätin sitten kuitenkin testata juoksua. Juoksin kaksi kierrosta rataa tunnustellen kengät jalassa. Sitten riisuin kengät pois ja juoksin yhteensä viisi kilometriä rataa ympäri paljain jaloin. Kuulostelin tuntemuksia ja varsinkin loppuvaiheessa huomasin, että jalkani rasittuu eri kohdista ja jalkapohjat alkoivat väsyä. Oli hyvä lopettaa siinä vaiheessa kun paketti ei enää pysynyt kasassa.\nSeuraavana päivänä jaloissa ei ollut kertakaikkiaan minkäänlaisia tuntemuksia! Tai siis penikat eivät olleet kipeät, eikä jalkapohjatkaan kipeytyneet. Pohkeissa sen sijaan oli normaalia enemmän lihaskipua. Voi vitsit, että olen onnellinen ja toiveikas! Pitänee juosta säännöllisesti tällaisia lyhyempiä pätkiä ilman kenkiä, että omaksuisin keholleni sopivamman tavan juosta. Uskon vahvasti, että tämä on ratkaisu ikuisiin rasitusvaivoihin, mutta se asia selvinnee tässä ajan kuluessa. En aio siirtyä kokonaan juoksemaan ilman kenkiä, mutta varmasti osan lenkeistä juoksen ilman kenkiä ja minimalisteilla, mutta edelleenkin ajattelin töpötellä pitkät (jos nyt pääsen niitä taas juoksemaan) vaimennetuilla.\nKurssin jälkeen tein sellaisen johtopäätöksen, että penikkavaivat johtuvat liian päkiävoittoisesta askeltamisesta. Nyt kurssin jälkeen yritän kiinnittää huomiota siihen, että tulisin enemmän koko jalkapohjalla alas ja etten nostaisi turhaan varpaita ylös askeltaessa.\nMinkälaisia kokemuksia sinulla on juoksutekniikan opettelusta? Onko tekniikan muuttamisesta ollut apua juoksuvammojen ehkäisyssä?\nendorfiinikoukussa / 11.8.2015 klo 09:43\nOon samaa mieltä poluilla juoksemisen luonnollisuudesta ja miellyttävyydestä. Siinä yhdistyy jotenkin kaikki ihana yhdelläkertaa.\nJuoksutekniikan ylläpito tosiaan vaatii keskittymistä ja menee pitkään, että uusi tekniikka on rutiini.\nTuo sun viimeinen lause on niin totta!\nHay / 9.8.2015 klo 04:51\nOsteopaattini suositteli penikka- ja polvivaivoihin barefoot henkiä ja juoksin niillä pitkään. Niissä kipeytyi jossain vaiheessa kantapää. Siirryin sitten muuten tasaisin kenkiin, mutta kantapää on vaimennettu. Toimii hyvin. Ei enää kipuja. Hyväksyin myös sen, että en juokse liikaa ja liian pitkiä matkoja. Juoksutekniikkakurssi kiinnostaisi kyllä kovasti.\nendorfiinikoukussa / 11.8.2015 klo 09:34\nMullekin niitä on suositeltu matkan varrella useaan otteeseen, mutta niihin siirtyminen ei tapahdu hetkessä, vaan pitäisi olla kärsivällinen ja antaa aikaa muutokselle, että keho tottuu… Ei hyvä kombo kärsimättömälle. 🙂\nJukka / 9.8.2015 klo 13:49\nOlen käynyt kanssa CompactFitillä Tampereella samankaltaisen paljasjalkajuoksukurssin muutama vuosi sitten ja myös Jaakko Savolahden järjestämillä luonnollisen liikkumisen/ Movnat -seminaareilla on käyty läpi paljasjalkajuoksua. Minusta molemmista kursseista on ollut hyötyä minulle ja juoksutekniikkani on muuttunut selkeästi taloudellisemmaksi ja kevyemmäksi, kun olen jaksanut treenata noita juttuja.\nItse kylläkin pyrin juoksemaan poluilla mahdollisimman paljon, jolloin mielestäni askellus ja kehonasento muuttuu mielestäni ehkä helpommin luonnollisemmaksi verrattuna asfaltilla juoksemiseen (askelkadenssi on nopeampi, samoin askelväli pienempi yms). En juokse lenkkejä juuri koskaan paljainjaloin, toisinaan juoksen barefoot-kengillä mutta usein ihan vaan itselle hyvillä juoksukengillä. Askelluksen pitäminen ”luonnollisena” vaatii kyllä paljon keskittymistä, mutta juokseminen on kyllä nykyään mukavampaa ja kivuttomampaa.\nTärkeää on, että aloittaa supervarovaisesti vaikka mieli tekisi pinkoa auringonlaskuun.


SHIVAREE: Rough Dreams - Soundi.fi\nSoundi » Levyarviot » SHIVAREE: Rough Dreams\nKun bändi pistää albuminsa nimeksi I Oughtta Give You A Shot In The Head For Making Me Live In This Dump, on itse musiikissakin syytä olla jonkinasteista substanssia. Ainakin Shivareen tuoreelta Rough Dreams -levyltä tuota sisältöä myös löytyy. Tosin ei ehkä aivan helpoimmin sulavassa muodossa.\nShivareen muodostavat laulaja Ambrosia Parsley, kitaroista, bassoista ja yleisesti ottaen äänistä vastaava Duke McVinnie ja muun muassa Tom Waitsin kanssa kiertänyt kosketinsoittaja ja niinikään äänispesialisti Danny McGough. Ambrosia Parsley on vokalistina samanaikaisesti sekä Lolita että aikuinen nainen. Ja kun Tom Waits tuli mainittua, niin Shivareen modernismissa on kolinan, kävelytempojen ja Brecht/Weill-henkisen Flycatcherin verisen piikkilankakitaroinnin muodossa yhtymäkohtia Waitsin uniikkiin visiointiin.\nRough Dreams on kummallinen albumi, jonka kaikkia sovituksellisia ideoita tuskin pystyisi edes hereillä ollessa keksimään. Etenkin levyn alkupuolella Shivaree nojautuu paljolti efektipitoiseen tunnelmointiin. Biisit ovat usein hiljaisia, omalaatuisia hybridejä, joiden ainesosina luulee kuulevansa ripaukset kabareeta, folkia, soulia ja jopa kantria. Shivaree tuntuu luovan uuden vuosituhannen popmusiikkia, jonka määrittelemiseksi tarvittaisiin uuden vuosituhannen terminologiaa.\nVaikka Shivaree tuntuukin vierastavan kaikkea "normaalia", niin alun kokeellisuudesta Rough Dreams liukuu vähitellen kohti suhteellista "tavanomaisuutta". Thundercats on hälyineen, säröineen, farfisoineen ja konerumpuineen levyn "rockbiisi". Stealing Home luo jousineen kantrahtavaa mielikuvaa ja kabareesävyjäkin sisältävä, Fastballin taannoisesta The Way -hitistä muistuttava John, 2/14 on Shivareen kummastuttavan albumin varsinainen pophelmi.


Sisätreenikausi korkattu - Trek - N- Paws\nJulkaistu 17 lokakuun, 2019 30 huhtikuun, 2020 tekijä yasu\nViikolla 41 olen viimein korkannut tämän kauden sisätreenit. Sisätreenikauden aloitus viivästyi hieman normaalista aikataulusta, sillä löysin aivan mahtavia uusia maastoja kävelylenkeille. Viikko ohjelmaan lisään pimeimpään aikaan luontoliikunnan lisäksi intensiivisemmin kuntosalia ja ryhmäliikuntaa joka on lähinnä pumppi-tunteja, myös uinti tulee kuvioihin lähinnä palauttavana lisänä.\nRyhmätunneilla käyn lähinnä palauttavassa mielessä ja mahdollisimman pienillä painoilla. Varsinaisen voimatreenin teen mielelläni omaan tahtiini kuntosalin puolella. Enemmän sykettä nostattavana treeniä teen nykyisin porraskoneella ja crosserilla, jos polvi tuntuu hyvältä niin myös matolla juoksu kuuluu kalustoon.\nNäin viiskymppisenä “ikiliikkujana” on jo noita kremppoja tullut ja kulutetut kilometrit alkavat tuntumaan kropassa kulumina, joten liikunta tulee valita sen mukaan. Ihan jokaisen muotijumppaan ei enää pysty osallistumaan vaikka haluaisikin. Jokunen vuosi sitten kokeilin Crossfitiä, ja tunnustan, että olin todella harmissani etten törmännyt kyseiseen lajiin 30 vuotta sitten! Aivan ihana laji, mutta nykysillään aivan mahdotonta harrastaa olkapäiden ongelmien ja polvikipujen vuoksi.\nNivelrikosta kärsivä polveni kestää hyvin Piukkojen Paikkojen Pumppitunnin hitaan tahdin, askelkyykyissäkin saa rauhassa keskittyä itse liikkeseen. Seuraavaksi testaan pitkästä aikaa Piukat Pakarat-tunnin joka oli ta kavuosina oma favoriitti tuntini. Kuntosalina käytän #Liikku‘a, joka tarjoaa samalla kortilla kaikki Suomen salit käyttöön, mikä etu työmatkoilla!\nNyt vain toivon, ettei syysflunssa kausi kaada sänkyyn. Pieneenkin kurkunperän kutinaan tulee imeskeltyä C-vitamiinia ja sinkki-tablettia.\nPorin Latu – liikuttaa luonnossa (Porin Latu facebookissa)\nUlkoliikuntaa sauvakävelyn merkeissä Porin-Harjavallan-Ulvilan maastoissa. Pari kertaa viikossa tehdään n 1,5h lenkki joka sisältää muutaman ns.mäkivedon oman kunnon mukaan. Vauhti määräytyy porukan mukaan, joten rohkeasti föliin sauvojen kanssa tai ilman. Kävelyt jatkuvat taas viikolla 44 – seuraa ilmoittelua FB-ryhmässä.\nLenkin yhteydessä voidaan poiketa kahvilaan ohimennen tai jälkeen mahdollisuus käydä yhdessä syömässä, jokainen oman ravintotottumuksen mukaan…\nSeuraavista kävelylenkeistä saat tietoa Facebook sivulta: Porin Latu Kävely, pyöräilystä kiinnostuneille löytyy Porin Latu Pyöräily ryhmä.\nLisäys 21.10.2019: UKK-instittuutti uudisti aikuisten (18-64v) liikkumissuositukset. Lisää tietoa UKKn sivustolta.\nKategoriassa Liikunta, Spin-Off, YleinenAvainsanat personaltrainer, spin-off, vertaisvalmennus


Referenssitarina: Lea Rauta | Pihailo\nLea Rauta | Pihailo\nOlen Lea Rauta ja osallistuin Yksinyrittäjäakatemiaan Keravalla vuosina 2018–2019.\nYritykseni Pihailo tarjoaa pihasuunnittelua, puutarhaohjausta, erilaisia kursseja ja luentoja sekä livenä että verkossa. Yritykseni toimii Hyvinkäällä mutta digipalveluiden ansiosta asiakkaita löytyy ympäri Suomen.\nKun aloitin yritystoimintani vuonna 2016, asiat lähtivät käyntiin vauhdilla ja kädet olivat täynnä töitä. Sain jatkuvasti uusia ideoita ja haaveilin niiden toteuttamisesta. Arkityö vei kuitenkin paljon aikaa ja voimia. Aloin miettiä toiminnan laajentamista mutta niin, että liiketoiminta ei kärsisi ja itse pysyisin järjissäni. Hyvin varhaisessa vaiheessa oli tarpeellista puuttua omaan hyvinvointiin ja voimavaroihin.\nYksinyrittäjäakatemian alkaessa minulla oli yritystoiminnan laajentuminen mielessä mutta myös haaveita digipalveluista. Varhaisessa vaiheessa ymmärsin, että koulutus kannattaa hyödyntää siihen, että rakennan yritykselleni toimivia digipalveluita. Tutkinnon osat tukivat tavoitteitani todella hyvin.\n“On vaarallista, jos yksinyrittäjä jää liian yksin”\nAkatemian koulutus oli monipuolista. Minulle oli tärkeää, että menin koulutuspäiviin paikan päälle. Tosi hyvä plussa koulutuksessa on se, että tulee otettua aikaa yrityksen kehittämiselle. Eihän sitä aikaa muuten tule kuin ottamalla. Kun töitä on paljon, siitä on vaikea irrottautua. Oli kiva ja rauhallinen fiilis mennä koulutuspäiviin.\nOli mahtavaa, että koulutukseen osallistui niin monen alan yrittäjiä. En ole niin innostunut siitä ajatuksesta, että ainoastaan saman alan yrittäjien kesken verkostoidutaan. Toisilta voi oppia niin paljon. Meillä oli hyvin moninainen kurssiporukka. Oli kiva tutustua muihin ja saada vertaistukea. Monella oli samankaltaisia haasteita omassa yritystoiminnassaan ja mukana oli myös niitä yrittäjiä, jotka olivat jo ratkoneet samankaltaisia haasteita omassa työssään. Se oli tosi arvokasta.\nKoulutuksen aikana pääsin etenemään hyvin ja lanseerasin ensimmäisen verkkokurssini. Koulutuksesta sain rohkeutta ja palautetta, joka oli tärkeää. Omaa liiketoimintaansa katsoo eri tavalla, kuin jos olisin vain yksin sitä rakentanut. On vaarallista, jos yksinyrittäjä jää liian yksin oman yrityksensä pariin. Vaikka alan tunteekin erinomaisesti, on hyvä kun joku vähän sohaisee sitä omaa ajattelutapaa ja kuulee vinkkejä erilaisilta kouluttajilta. Saa väkisinkin uusia ajatuksia, jotka vievät eteenpäin omassa toiminnassa.\nEhdottomasti parasta Yksinyrittäjäakatemiassa oli muiden yrittäjien tapaaminen ja verkostoituminen. Odotin sitä tosi paljon, koska jo parin ensimmäisen yrittäjyysvuoden aikana tuli usein yksinäinen olo. Olen hypännyt työyhteisöstä yksinyrittäjäksi, joten kaipasin yhteisön tukea. Oman toiminnan kehittämisen lisäksi se oli asia, jota lähdin koulutuksesta hakemaan.


Ehrnroothille valtiolliset hautajaiset - MTVuutiset.fi\nEhrnroothille valtiolliset hautajaiset\nJulkaistu 04.03.2004 14:56 (Päivitetty 05.03.2004 08:29 )\nValtioneuvosto päätti hautajaisten kustantamisesta tänään. Ehrnroothin siunaustilaisuus järjestetään Helsingin tuomiokirkossa talvisodan päättymisen muistopäivänä, lauantaina 13. maaliskuuta.\nJalkaväenkenraali Adolf Ehrnroothille järjestetään valtiolliset hautajaiset. Valtioneuvosto päätti hautajaisten kustantamisesta tänään.\nEhrnrooth kuoli kotonaan Turussa 26. helmikuuta 99 vuoden iässä. Vielä viimeisinä vuosinaankin hän osallistui julkiseen keskusteluun ja tuki sotainvalideja ja veteraaneja. Ehrnroothin siunaustilaisuus järjestetään Helsingin tuomiokirkossa talvisodan päättymisen muistopäivänä, lauantaina 13. maaliskuuta. Hänet haudataan Helsingin Hietaniemeen. Järjestelyt hoitaa puolustusvoimien osalta Helsingin sotilasläänin esikunta.\nValtiolliset hautajaiset järjestetään presidenteille, pitkäaikaisille pääministereille ja pitkäaikaisille eduskunnan puhemiehille. Valtiolliset hautajaiset voidaan järjestää myös kansalaisille, joilla on erityistä kansallista merkitystä.\nViimeksi valtiolliset hautajaiset järjestettiin tammikuussa, kun entinen pääministeri Kalevi Sorsa kuoli. Niin ikään entiselle pääministerille Ahti Karjalaiselle ja valtioneuvos Johannes Virolaiselle järjestettiin valtiolliset hautajaiset.\nErityisen kansallisen merkityksen perusteella tämän kunnianosoituksen ovat saaneet vain kirjailija Väinö Linna ja jääkäreistä viimeisenä kuollut kenraali Väinö Valve. Aiemmin kunniaa osoitettiin sillä, että arvostusta nauttinut vainaja haudattiin valtion varoin. Tästä menettelystä luovuttiin rajanvedossa tulleiden ongelmien vuoksi. Nykyisin valtiollisia hautajaisia järjestetään hyvin harkitusti ja säästeliäästi.


Joulunajan taikaa: Partiolaisten adventtikalenteri\nPitkäranta Sanna 27. marraskuuta 2014 klo 10.18\nKiva juttu, mutta tuo 1996 kalenteri ei ole Marja-Liisa Pitkärannan. En tiedä kenen tekemä on, mutta äitini ei ole tuota tehnyt. Täytyy lähettää palautetta lähteelle, että korjaisivat. Myöskään 1997 kalenteri ei ole äidin tekemä. http://www.adventtikalenteri.fi/kalenterigalleria.php\nTea 27. marraskuuta 2014 klo 10.37\nNo voi ei, harmi kun on virheellistä tietoa :/\nSen nyt tietää, että wikipediaan ei kannata sokeasti uskoa, mutta luulisi ko. asian omilla sivuilla olevan okeaa tietoa.\nKorjaan kuvatekstistä tekijän pois :)\nPitkäranta Sanna 27. marraskuuta 2014 klo 10.39\nMä lähetin tuonne lähteeseen viestin, että nuo vuodet on väärin. Ihanaa, muutama päivä ja saa alkaa availemaan kalenteriluukkuja!\nTea 27. marraskuuta 2014 klo 20.07\nToivottavasti asia korjataan pian :)\nMinttu 27. marraskuuta 2014 klo 13.38\nMullakin on kymmenen joulukalenteria tänä vuonna. :) No, riittääpähän koko päiväksi aina avattavaa. ;)\nNo näin mäkin sen vähän ajattelen :D\nTontut 27. marraskuuta 2014 klo 15.02\nTea 27. marraskuuta 2014 klo 20.06\nMinä en muista näitä kalentereita lapsuudestani, mutta meillä oli ja on edelleen joka vuosi Osuuspankin kalenterit, kun paljon on sukulaisia siellä töissä. Ikuisesti muistan, kun yhtenä vuonna oli kalenteri jonka luukuista aukesi kaunis läpikuultava talvimaisema ja kun kaikki luukut oli avattu, niin siitä sai kauniin ikkunakoristeen. Se oli pikkutytön mielestä niin kaunis!\nPihlajanmarja 27. marraskuuta 2014 klo 17.13\nNäin partiolaisena lisään tähän, että adventtikalentereiden tuotot menevät hyvään tarkoitukseen! Kalentereiden myynti on monelle lippukunnalla vuoden tärkein rahanlähde. Kiitos mielenkiintoisesta ja tärkeästä postauksesta. Lippukunnallamme on monta hyvin vanhaa kalentereita muistona, joita on tosi mielenkiintosta tutkia!\nTea 27. marraskuuta 2014 klo 20.03\nMinusta on mukavaa tukea tätä loistavaa harrastusta ja saada ila siitä itsekin :)\nJa partiolaispojat ja -tytöt ovat olleet niin ihanan reippaita ja kohteliaita myydessään näitä kalentereita :)\n~Johanna~ 27. marraskuuta 2014 klo 19.54\nTea 27. marraskuuta 2014 klo 20.01\nNo voi harmitus :( Minä olen törmännyt ihanan reippaisiin partiolaispoikiin ja -tyttöihin kauppakeskuksissa ja joulunavauksissa. Toivottavasti saat vielä oman kalenterisi :)\nJani / Kaikki paketissa 28. marraskuuta 2014 klo 20.10\nOstin itselleni myös tuollaisen töihin. On ollut jo vuosia perinne ostaa partiolaisten joulukalenteri.


Ja tapahtui niinä päivinä, että Valtion ravitsemusneuvottelukunnalta kävi käsky, että kaikkien suomalaisten oli syötävä leipää ja juotava maitoa - Aivosumutorvi\nKirjoitettu 22.6.2016 29.8.2019 kirjoittaja Aivosumutorvi\nOsan viljoista voi hyvin korvata kasviksilla, siitä on tuskin kenellekään haittaa. Täysjyväviljojen jättämiselle kokonaan pois ruokavaliosta ei kuitenkaan ole hirveän hyviä perusteita, niiden terveellisyydestä kun ei taida olla kuin positiivista näyttöä. Suosituksissa ei pakoteta leivän syöntiin – viljatuotteita voi nauttia myös vaikkapa pastana, riisinä tai puurona.\nOn monia tapoja koostaa ruokavalio hyvin ja suosituksia mukaillen. Suosituksista saa tämän hetkisen parhaimman tiedon siitä, millä ruokaryhmillä näyttäisi tutkimusten mukaan olevan terveyshyötyjä tai -haittoja. Ravitsemussuositusten avulla pyritään parantamaan kansanterveyttä. Kukaan ei tietenkään pakota yksittäistä ihmistä huomioimaan suosituksia millään tavalla. Olisi kuitenkin aika uhkarohkeaa ohittaa kaikki tutkittu tieto ja jättää huomioimatta se myös esimerkiksi ruokapalveluiden suunnittelussa tai elintarvikkeiden kehitystyössä. Jos itse juo mieluummiin täysrasvaista maitoa, se on ok. Miellyttävyyssyyt eivät kuitenkaan riitä puoltamaan rasvaisen maidon paikkaa ravitsemussuosituksissa. Suosituksiin se päättyy vasta kun tutkimusnäyttö on sen puolella – ennen sitä Fogelholmkaan ei voi auttaa asiassa.\nDokumentin perusteella näytti siltä, että kasvisten rooli oli jäänyt melko pieneksi Tomin ”suositusten mukaisessa” ruokavaliossa, vaikka niillä on tärkeä rooli ravitsemussuosituksissa. Dokumentin mainosjulisteessa ei kasviksia näkynyt eikä juuri Tomin lautasellakaan. Olikohan suosituksia osattu noudattaa kasvisten kohdalla?\nKategoriassa blogi, ravitsemussuositukset, terveellisyysAvainsanat elintarvikkeet, liha, maito, rasva, ravintoaineet, ravintokuitu, täysjyvävilja


Kuinka tietää paikat, joissa olet ollut Android-puhelimen kautta\nJos haluat tietää, missä olet aiemmin ollut (paikkoja), voit tarkistaa sijaintihistoriaa tai matkapuhelimen kautta Google Maps -sovellusta.\nMatkapuhelin, jota kuljetat kaikkialla, tallentaa jokaisen käyntisi. Näin voit nähdä missä olet ollut edellisenä päivänä. Aiemmin selitimme, miten näemme nämä paikat yksityiskohtaisesti selaimesta. Voit myös nähdä sen Google Maps -sovelluksessa. Siellä on mahdollisuus matkustaa, jonka kautta voit selvittää ne paikat, joissa olit matkapuhelimellasi.\nTunne paikkoja, joissa olet ollut, käynyt, Androidissa\nAvaa Google Maps -sovellus.\nTee vasemmanpuoleinen valikko näkyviin (kosketa "sandwich" -painiketta vasemmassa yläkulmassa tai liu'uta sormeasi näytön vasemmasta reunasta oikealle).\nKosketa kohtaa "Matkasi" (jos tämä vaihtoehto ei näy ja näet vain tilin vaihtoehdot, napauta tilin nimeä).\nValitse yläpäivänä haluamasi päivämäärä nähdäksesi, missä olet ollut milloin tahansa.\nToinen tapa nähdä vierailtuja paikkoja on "Sinun paikat" -vaihtoehto, samasta vasemmanpuoleisesta valikosta. On mahdollista, että siellä näet paikkoja, joita et oikeastaan käynyt, mutta ne, jotka olivat vain kulkeneet .\nJos siirryt Google Mapsin Asetuksiin (samasta vasemmanpuoleisesta valikosta), näet vaihtoehdon, joka kertoo "Google Maps -historia". Älä mene sekaisin: kaikki, mitä näyttää, on toiminnassasi sovelluksessa. Esimerkiksi hakuja, navigoituja reittejä, tarroja, luokituksia paikkoihin jne.\nTietoa reiteistä ja paikoista on rajoitettu\nAndroid-puhelimessasi on rajoitettu retkiä tai paikkoja, joissa olet ollut. Jos haluat lisätietoja, on parempi nähdä tämän Google Maps -sivun selaimesta. Siellä näet paikat, jotka olette olleet missä tahansa päivämäärässä tai koko seurantakauden ajan, eniten vierailtuja sivustoja, tehdyt matkat jne.\nMiten vierailemani paikat tallennetaan\nAndroid-matkapuhelinpaikannusjärjestelmä (GPS, WiFi, Bluetooth, mobiiliverkot) havaitsee paikat, joiden kautta kuljetat, ja rekisteröidään laitteeseen tai laitteisiin liitettyyn @gmail-tiliin. Kaikki nämä tiedot ovat yksityisiä ja ne näkyvät vain tilin omistajalla. Vierailtuja paikkoja voidaan muokata tai jopa poistaa kokonaan tai osittain (tässä on yksityiskohtaisia tietoja).\nIlmeisesti, kun samaa tiliä käytetään useissa laitteissa, kaikkien näiden puhelinten sijainnit tallennetaan yhtenäisesti tälle tilille, ja näyttää siltä, ettei ole mahdollista erottaa yhden tai toisen laitteen sijainteja.\nMiksi en voi nähdä, missä olen ollut\nJos edellä mainittuja tietoja ei näytetä, Android-laitetta ei todennäköisesti ole määritetty oikein. Jotta matkapuhelin voi rekisteröidä paikkoja, joissa olet menossa, on tarpeen täyttää kaksi vaatimusta:\n1. Laitteen "Sijainti" on oltava käytössä: Asetukset> Sijainti .\n2. Google-sijaintihistorian on oltava käytössä: Asetukset> Sijainti> Sijaintihistoria . Toinen tapa päästä tähän kokoonpanoon on Google-asetukset> Henkilökohtaiset tiedot ja yksityisyys> Toimintojen hallinta> Googlen sijaintihistoria (yleensä kirjoitat Google-asetukset sovelluskentässä olevasta kuvakkeestasi.) Android 6: ssa " Marshmallow ", pääsy löytyy järjestelmän asetuksista, " Google "-valikosta.\nNämä tiedot on tarkistettu Google Maps for Android -ohjelman versiossa 9.75.1.


Salon arvokuljetus ryöstö| Sivu 6 | Maanpuolustus.net\nSalon arvokuljetus ryöstö\nViestiketjun aloittaja samip\nAloitus PVM 25.02.2016\nRecon x kirjoitti:\nNyt odotetaan mielenkiinnolla lisää tietoa ryöstäjien henkilöllisyydestä, mm. kansallisuus kiinnostaa\nEpäiltyjen kansallisuuksista uutta tietoa:\n"Vangittaviksi vaaditut miehet ovat syntyneet vuosien 1971–1981 välisenä aikana. Yksi heistä on ulkomaalainen, yksi kaksoiskansalainen ja kaksi on suomalaisia. Poliisin mukaan kaikki miehet ovat kuitenkin liikkuneet Suomessa."\nPoliisin mukaan kaikki miehet ovat kuitenkin liikkuneet Suomessa.\nSherlock! Vaikea se on toteuttaa ryöstöä toisesta maasta käsin...\nReactions: Tähystäjä, ak.tied, Bushmaster ja 1 muu\nKirjoittaja saattaa olla Salon tekijöitä myös.\nKirja on hyvä lukea, jos aikoo tehdä vastaavan keikan. "Operaatio ullakko" taas on opas kidnappausten maailmaan. Itselläni molemmat ovat lojuneet tässä pöydällä kaiken muun tavaran kanssa jo pidempään. Vaikka onhan tuo hieman epäeettistä maksaa ryöstäjälle ryöstöä käsittelevästä kirjasta...\nYoutubessa on myös ruotsinkielinen video, jossa Adali jalkautuu vuosia myöhemmin Suomeen ja selvittää katsojalle rikoksen yksityiskohtia:\nHölmöjä ne on, kun yrittävät kerta toisensa jälkeen samaa temppua, vaikka ovat jo poliisin kirjoissa Suomessa harvinaisesta rikostyypistä. Taas mennään vuosiksi linnaan... Yksi ryöstäjistä on saanut pitkän tuomion huumausainerikoksista, mahtaisiko olla moottoripyöräkerhoihin yhteyksiä?\nAlla on kolme uutista: 1. uutinen kertoo raharyöstön epäillyistä. 2. uutinen kertoo raharyöstön epäillyistä, heidän vangitsemisesta sekä poliisin ennakkoaavituksista. 3. uutinen summaa tähänastiset tiedot sekä kertoo hieman ryöstäjien "piilopirtistä".\nJulkaistu: 10.3. 17:07\nSalon arvokuljetusauton ryöstöyrityksestä epäillyistä ainakin kolmella on STT:n tietojen mukaan rikostaustaa.\nPoliisi on edistynyt Salon Suomusjärvellä 25. helmikuuta tapahtuneen arvokuljetusauton törkeän ryöstöyrityksen selvittelyssä. Perjantaina Varsinais-Suomen käräjäoikeudessa esitetään vangittaviksi ainakin neljää miestä epäiltyinä törkeän ryöstön yrityksestä.\nPoliisi otti tekoon liittyen viisi epäiltyä kiinni tiistaina. Neljä jäi kiinni pääkaupunkiseudulla ja viides jäi kiinni Kiikalassa. Kiinniottotilanteet sujuivat rauhallisesti.\nPoliisi on kertonut päässeensä epäiltyjen jäljille ”omien tutkintamenetelmiensä ansiosta”. Epäillyt ovat syntyneet vuosien 1971–1981 välisenä aikana. Yksi heistä on ulkomaalainen, yksi kaksoiskansalainen ja kaksi on suomalaisia.\nSTT:n tietojen mukaan kaksi epäillyistä on esimerkiksi ollut osallisena aiemmissa arvokuljetusiskuissa. Toinen on tuomittu törkeän ryöstön yrityksestä jutussa, jossa rahankuljetusauto yritettiin ryöstää Loimaalla. Toisella on tuomio rahankuljetusauton törkeästä ryöstöstä Suomen Pankin Turun-konttorin pihalla.\nKolmannella on taustallaan pitkä vankeustuomio huumejutusta.\nPoliisi selvittää yhä vangittavaksi vaadittujen miesten tarkkaa roolia iskussa.\n– Roolit ovat epäselviä vielä, mutta kaikkia epäillään osallisuudesta törkeän ryöstön yritykseen, rikoskomisario Kimmo Heinonen kertoi.\nHänen mukaansa epäiltyjä tekijöitä voi olla enemmänkin. Kaikkiaan tekijöitä voi olla seitsemästä kymmeneen.\nJulkaistu: 11.3. 16:47\nVarsinais-Suomen käräjäoikeus vangitsi perjantaina neljä miestä Salon arvokuljetusryöstön yrityksestä epäiltyinä.\n– Heidät vangittiin todennäköisin syin törkeästä ryöstön yrityksestä. Jokainen vastusti vaatimusta, kertoi vangitsemista vaatinut tapauksen tutkinnanjohtaja, rikoskomisario Kimmo Heinonen.\nPoliisi otti miehet kiinni tiistaina. Miesten epäillään yrittäneen ryöstää arvokuljetusauton moottoritiellä, Salon Kivihovin kohdalla 25.2. Myös viides pidätettiin tiistaina, mutta Heinonen ei nähnyt edellytyksiä hänen vangitsemiselleen.\nPoliisi uskoo, että neljän miehen lisäksi tekoon on osallistunut muitakin.\n– Näiden miesten lisäksi ketään ei ole kuitenkaan vielä kuultu epäillyn asemassa.\n– Nelikko on ollut kuulusteluissa aika vaitonainen.\nKaikki pidätetyt ovat olleet kuulusteluissa vaitonaisia. (KUVA: Joonas Salo)\nMinään suurena sokkina ryöstöyritys ei poliisille tullut. Vastaavia iskuja on ollut Turun seudulla viime vuosina muitakin.\n– Rikostiedustelumme on tehokas. Sellainen haju on ollut, että jotain on ollut suunnitteilla, Heinonen kertoi.\n– Määrätyllä tavalla tämä tuli kuitenkin yllätyksenä.\nSiihen poliisi ei ottanut kantaa, pääsikö se epäiltyjen jäljille heidän vanhan rikoshistoriansa vuoksi.\n– En tutkinnallisista syistä kommentoi.\nPoliisi uskoo, että vangittujen lisäksi tekoon on osallistunut myös muita henkilöitä. (KUVA: Joonas Salo)\nUseammalla epäillyllä kontolla raskaita rikoksia\nArvokuljetusryöstön yrityksen epäillyistä ainakin kolmella on kontollaan raskaita rikoksia menneisyydestä. Kaksi miehistä on ollut aiemmin mukana Turun seudulla tapahtuneissa iskuissa.\nYksi vangituista sai neljän vuoden tuomion rahankuljetusauton ryöstön yrityksestä Loimaalla 2011. Poliisi pääsi kuitenkin ennen iskua ryöstäjien jäljille ja esti suunnitelman toteutumisen.\nIsku tapahtui Salon Suomusjärvellä 25. helmikuuta 2016. (KUVA: Vesa Moilanen)\nToinen vangituista sai kahdeksan vuoden tuomion Suomen Pankin pihalla 2007 tapahtuneesta rahankuljetusauton ryöstöstä. Samainen mies osallistui vähän myöhemmin myös Liedossa vastaavaan operaatioon, joka jäi lopulta yritykseksi. Suomen Pankista ryöstäjät saivat noin 1,5 miljoonan euron saaliin, joka on edelleen kateissa.\nKolmas mies on istunut vankilassa muun muassa huumausainerikoksista. Hän sai hovioikeudesta yhdeksän vuodens tuomion marraskuussa 2006. Vuonna 2014 hänet tuomittiin ehdonalaisessa vapaudessa ollessaan yli kolmen vuoden vankeuteen muun muassa huumeista ja varastetun tavaran kauppaamisesta.\nTämä kuva otettiin ryöstöyrityksen tekopaikan tuntumassa pian iskun alkuajankohdan jälkeen. (KUVA: Lukijan kuva)\nMieskolmikon aikaisemmasta rikoshistoriasta ja epäillystä yhteydestä arvokuljetusryöstöön kertoi torstaina ensimmäisenä Iltalehti.\nTutkinta jatkuu edelleen, ja vihjetiedot mahdollisista tekijöistä ja epätavallisista tapahtumista Kiikalassa helmikuun viimeisellä viikolla voi ilmoittaa numeroon 0403713177 tai lähettää sähköpostia [email protected].\nJulkaistu: 12.3. 6:13\nEPÄILTYJEN piilopirtti sijaitsee Salon Kiikalassa, kapean metsätien varrella. Se on puinen rakennus metsän ja peltojen ympäröimänä syrjäisessä paikassa. Kiikalan taajamaan ei silti ole montaa kilometriä.\nSyrjäinen rakennus on pimeä ja hiljainen, mutta hiljattain siellä on ollut elämää. Siitä kertovat lukuisat tuoreet jalanjäljet lumihangessa talon pihapiirin ympäristössä ja pihaan johtavat autojen renkaiden jäljet. Lähistöllä asuvien naapureiden mukaan ainakin poliiseja on alueella pyörinyt runsaasti.\n– Tiistaina sinne päin meni paljon poliisiautoja. Kun olin tuossa kävelyllä, niitä oli joka puolella passissa. Se oli sellaista väijymistä, eräs lähistöllä asuva mies kuvaili torstaina Ilta-Sanomille.\n– Olivat hiljaista porukkaa.\nMiehen mukaan poliiseja oli pyörinyt alueella jo useana päivinä ennen tiistaita, jolloin kiinniotto tapahtui.\n– Tämä tuli kyllä vähän puun takaa, mies ihmetteli.\nToinen paikallinen asukas yllättyi kuullessaan kiinniotosta.\n– Kyllä minä kauheasti ihmettelen, kun ei täällä yleensä koskaan tapahdu mitään.\nEpäiltyjen piilopirtti sijaitsee tämän metsätien varrella Salon Kiikalassa. (KUVA: Lassi Rinne)\nKYSEINEN KIINTEISTÖ sijaitsee vain noin 12 kilometrin päässä Teboil Kivihovin parkkipaikalta, johon rikolliset jättivät käyttämänsä pakettiautot ja jatkoivat matkaansa todennäköisesti henkilöautoilla.\nPoliisin epäilyksen mukaan ainakin osa, mahdollisesti jopa kaikki rikolliset olisivat majailleet ryöstöyrityksen jälkeen Kiikalan kiinteistössä.\n– He ovat jonkun aikaa siellä viettäneet, mutta pyydämme nyt havaintoja siitä, kuinka pitkään he ovat siellä olleet, rikoskomisario Kimmo Heinonen keskusrikospoliisista kertoi torstaina.\n– Kyllä siellä on oleskeltu, mutta aikaa en pysty sanomaan, Heinonen sanoo.\nYksi epäilty otettiin kiinni Kiikalan kiinteistöltä ja neljä muuta pääkaupunkiseudulta.\nRyöstöyritys tapahtui Salon Suomusjärvellä tapahtui 25. helmikuuta. (KUVA: Vesa Moilanen)\nPOLIISI ON LUONNEHTINUT tekoa ammattimaiseksi. Poliisin arvion mukaan tekijät olivat esimerkiksi harjoitelleet iskua, minkä lisäksi he olivat tarkkailleet etukäteen ryöstöpaikkaa.\nPaljon huomiota herättänyt arvokuljetusauton törkeä ryöstöyritys tapahtui Salon Suomusjärvellä 25. helmikuuta.\nTapahtumat lähtivät vyörymään, kun rikolliset tukkivat Turusta Helsinkiin matkalla olleen turvallisuusyhtiö G4S:n arvokuljetusauton tien kahdella pakettiautolla ja kuorma-autolla. Kello oli vain noin puoli yhdeksän aamulla. Moottoritiellä oli runsaasti silminnäkijöitä.\nRikolliset sytyttivät lisäksi arvokuljetusauton takana olevan henkilöauton palamaan, jotta arvokuljetusauto ei pääsisi peruuttamaan. Roihun tarkoituksena oli todennäköisesti myös pitää ulkopuoliset poissa paikalta. Poliisin epäilyksen mukaan tekijät hajottivat myös läheisen kelikameran, jotta tapahtumat eivät tallentuisi siihen.\nSILMINNÄKIJÖIDEN havaintojen mukaan ryöstöyritykseen osallistui tapahtumapaikalla todennäköisesti 5–6 henkilöä. Ryöstäjät olivat peittäneet kasvonsa ja pukeutuneet sinisiin haalareihin. Ainakin yksi heistä puhui suomea.\nArvonkuljetusautoa tulitettiin ja muun muassa sen tuulilasissa näkyi luodinreikiä. Autossa oli huomattava määrä rahaa. Ryöstäjät jäivät kuitenkin ilman saalista.\nPoliisille on yhä epäselvää, miksi teko jäi vain yritykseksi.\n– On meillä asiasta kuitenkin jonkinlainen käsitys, mutta se on hatara käsitys.\n– Kyllä se varmaan esitutkinnan aikana selviää, mikä siihen on ollut syynä, rikoskomisario Kimmo Heinonen kertoi torstaina.\nEPÄONNISTUNEEN yrityksen jälkeen ryöstäjät jatkoivat matkaansa rikospaikalta lyhyen matkan päähän Teboil Kivihovin parkkipaikalle.\nPoliisin epäilyksen mukaan tekijät olivat valinneet kyseisen parkkipaikan juuri sen takia, ettei valvontakameroita oltu suunnattu sinne päin. Poliisi olikin pitkään epätietoinen rikollisten parkkipaikan jälkeisistä liikkeistä.\nAsian selvittelyssä tapahtui kuitenkin merkittävä käänne tiistaina, kun viisi epäiltyä jäi kiinni. Poliisi pääsi epäiltyjen jäljille omien tutkintamenetelmiensä ansiosta.\nKiinniottotilanteet sujuivat rauhallisesti, eikä niihin sisältynyt dramatiikkaa. Kukaan ei loukkaantunut kiinniottotilanteissa.\n– Kiinniottotilanteet sujuivat rauhallisesti, eikä niihin sisältynyt dramatiikkaa. Kukaan ei loukkaantunut kiinniottotilanteissa, Heinonen sanoo.\nPERJANTAINA Varsinais-Suomen käräjäoikeus vangitsi neljä pidätetyistä miehistä ryöstön yrityksestä epäiltyinä. Vangitut miehet ovat syntyneet vuosien 1971–1981 välisenä aikana.\n– Heidät vangittiin todennäköisin syin törkeästä ryöstön yrityksestä. Jokainen vastusti vaatimusta, vangitsemista vaatinut Heinonen kertoi päätöksen jälkeen.\nHeinonen ei nähnyt edellytyksiä viidennen tiistaina pidätetyn henkilön vangitsemiselle.\nYksi vangituista on ulkomaalainen, yksi kaksoiskansalainen ja kaksi on suomalaisia. Poliisin mukaan kaikki miehet ovat kuitenkin liikkuneet Suomessa.\nKiikalan taajamasta on matkaa piilopirtille vain muutama kilometri. (KUVA: Lassi Rinne)\n– Näiden miesten lisäksi ketään ei ole kuitenkaan vielä kuultu epäillyn asemassa, Heinonen kertoi perjantaina.\nPoliisi pyytää edelleen vihjeitä tekijöistä ja Kiikalan keskustan liepeillä helmikuussa oudosti liikkuneista ihmisistä ja ajoneuvoista. Vihjeitä voi antaa sähköpostitse [email protected] tai vihjepuhelimeen 040 371 3177.\nOsa Salon arvokuljetusryöstön päätekijöistä yhä kateissa\nSeitsemän tekijän osalta juttu etenee syyteharkintaan. Krp:n mukaan juttu oli kotimaista käsityötä.\nTurun seutu | Turun Sanomat | 15:44 | 0\nSalon helmikuisen arvokuljetusryöstön yrityksen selvittäminen etenee. Seitsemän osalliseksi epäillyn osalta tapaus siirtyy huomenna syyteharkintaan.\nJutussa on jo pitkään ollut vangittuna neljä tekijää, joiden epäillään olleen mukana moottoritiellä tapahtuneessa aseellisessa ryöstössä. Nelikon lisäksi syyttäjälle etenevät kolmen ryöstön valmistelussa mukana olleen avustajan jutut.\nHeitä ei jutun tutkinnanjohtajan, Keskusrikospoliisin rikoskomisarion Kimmo Heinosen mukaan kuitenkaan epäillä törkeän ryöstön yrityksestä, vaan lievemmistä rikoksista. Rikosnimikkeitä hän ei paljasta.\n– Heidän tekonsa liittyvät ajoneuvojen hankintaan ja tämäntyyppisiin asioihin. Varsinaisiksi ryöstöntekijöiksi en heitä saa, Heinonen toteaa.\nVangittuna ollut nelikko oli mukana itse ryöstöyrityksessä moottoritiellä. Poliisin arvion ja silminnäkijöiden havaintojen mukaan paikalla oli kuitenkin viisi tai kuusi ryöstäjää. Heinonen myöntää, että osa päätekijöiksi epäillyistä on edelleen hukassa.\n– Esitutkinnassa on viitteitä, ettei ihan kaikkia henkilöitä ole tavoitettu, Heinonen toteaa.\nRyöstöyritys tapahtui Salon Suomusjärvellä 25. helmikuuta, kun tummansinisiin haalareihin ja keltaisiin huomioliiveihin pukeutuneet ryöstäjät pakottivat G4S-yhtiön arvokuljetusauton pysähtymään keskelle moottoritietä. He myös ampuivat autoa kohti ja sytyttivät liikenteen pysäyttämiseksi yhden keikka-autoistaan tuleen.\nRyöstäjät jäivät kuitenkin ilman saalista, koska he eivät onnistuneet räjäyttämään auki pysäyttämäänsä arvokuljetusautoa. Heinonen on edelleen vaitonainen siitä, miksi ryöstö epäonnistui.\n– En halua kommentoida millään tavalla, että mikä siinä meni pieleen,\nHeinosen mukaan ryöstöä oli suunniteltu ja harjoiteltu varsin pitkään ennen varsinaista toteutusta. Mikään ei kuitenkaan viittaa siihen, että tekijöillä olisi ollut sisäpiiritietoa kuljetuksesta.\n– Tämä on sen tyyppinen rikos, ettei sitä välttämättä tarvita, sillä tällainen voidaan toteuttaa ihan seuraamalla arvokuljetusautoja ja reittejä. Aikaa se vie, mutta se pystytään tekemään.\nVangituista miehistä kaksi on ollut mukana aiemmissa näyttävissä arvokuljetusryöstöissä Turussa, Liedossa ja Loimaalla. Tekijöistä kaikki paitsi yksi ovat Suomen kansalaisia, ja viimeinenkin epäilty on asunut pitkään Suomessa.\n– Ei ole tullut viitteitä, että olisi tullut apua tai tukea ulkomailta. Ihan kotimaista käsityötä tämä on ollut, Heinonen toteaa.\nSyytteet on nostettu! Kuitenkin osa tekijöistä on ilmeisesti yhä kateissa, kerran silminnäkijähavainnot puhuivat 5-6 ryöstäjästä. Hyvin on pysynyt suut kiinni.\nAuton poltto keskellä moottoritietä ja arvokuljetusauton ryöstöyritys – neljälle nostettiin syytteet\nRikos Julkaistu 07.09.2016 10:14 (Päivitetty 07.09.2016 10:47)\nSyyttäjä on nostanut syytteet yhteensä seitsemää vastaan Salon arvokuljetuksen ryöstöyritysjutussa, kertoo Länsi-Suomen syyttäjänvirasto.\nNeljää vastaan on nostettu syyte törkeän ryöstön yrityksestä. Heistä kolme on Suomen kansalaisia ja yksi Suomessa asuva ulkomaan kansalainen. Lisäksi kaksi saa syytteet ryöstöyrityksessä käytettyyn autoon liittyvästä petoksesta ja yksi yllytyksestä petokseen.\nRyöstöyrityksestä epäillyistä ainakin kolmella on STT:n tietojen mukaan rikostaustaa.\nKaksi epäillyistä on esimerkiksi ollut osallisena aiemmissa arvokuljetusiskuissa. Toinen on tuomittu törkeän ryöstön yrityksestä jutussa, jossa rahankuljetusauto yritettiin ryöstää Loimaalla. Toisella on tuomio rahankuljetusauton törkeästä ryöstöstä Suomen Pankin Turun-konttorin pihalla. Kolmannella on taustallaan pitkä vankeustuomio huumejutusta.\nSalon arvokuljetusjuttua käsitellään myöhemmin Varsinais-Suomen käräjäoikeudessa.\nNäyttävä ryöstöyritys keskellä moottoritietä\nArvokuljetus yritettiin ryöstää Salon Suomusjärvellä Turun ja Helsingin välisellä moottoritiellä helmikuun loppupuolella.\nPoliisi on aiemmin kertonut, että tummansinisiin haalareihin ja keltaisiin huomioliiveihin pukeutuneet tekijät pysäyttivät G4S-yhtiön arvokuljetuksen parkkeeraamalla ajokaistalle kuorma-auton. Poliisi on kertonut myös, että arvokuljetusautoa kohti ammuttiin.\nArvokuljetusauton taakse puolestaan pysäytettiin henkilöauto. Se sytytettiin poliisin mukaan tuleen, jotta muuta liikennettä ei pääsisi rikospaikalle. Arvokuljetusautoa taas epäilyjen mukaan yritettiin räjäyttää auki, siinä onnistumatta. Kuljettaja ei loukkaantunut ryöstöyrityksessä. Epäillyt pakenivat paikalta useilla autoilla.\nLisäksi poliisi on kertonut, että epäillyillä oli käytössään piilopirtti Salossa Kiikalan alueella.\nRyöstäjät katkaisivat kelikameran johdot, jotta heidän pakoreittinsä ei paljastuisi.\nMiksi Suomusjärven kelikamera pimeni ryöstön aikaan?\nRyöstäjien epäiltiin piilotelleen ryöstöpaikan lähellä Kiikalan mökillä useita päiviä.\nTätä epäillään arvokuljetusryöstöä yrittäneiden piilopaikaksi\nPojilta puuttui pioneerikoulutus... ei mennyt ihan putkeen räjähdeasiat.\nSyyttäjä: Salon raharyöstön epäonnistuminen pelkkää sattumaa\nSyyttäjän mukaan raharyöstäjät tavoittelivat lähes miljoonan euron saalista. Ryöstö epäonnistui, koska räjähde ei toiminut.\nAsiaa puidaan Varsinais-Suomen käräjäoikeudessa.\nPaikalliset | Turun Sanomat | 9:38 | 7\nSyyttäjä vaatii kovennettuja ehdottomia vankeusrangaistuksia Salossa arvokuljetusauton ryöstöä yrittäneelle miesnelikolle. Koventamisperusteena on kaikkien neljän kohdalla teon suunnitelmallisuus, sillä syyttäjän mukaan miehet valmistelivat rikosta noin kuukauden ajan.\nLisäksi kahden ryöstäjän osalta koventamisperusteena on miesten rankka rikostausta ja osallistuminen raha-autoryöstöihin aiemminkin.\nSyyttäjän mukaan nelikko tavoitteli rikoksella 900 000 euron saalista. He suunnittelivat ryöstön erittäin tarkasti ja rikoksen epäonnistuminen oli vain sattumaa.\nSyyttäjän mukaan raha-auton ryöstön valmistelu alkoi viime tammikuussa. Törkeästä ryöstöstä syytetty nelikko tapasi usein tammi-helmikuussa. He selvittivät ja tarkkailivat raha-auton reittiä, päättivät tekopaikan ja suunnittelivat pakoreitin.\nSamaan aikaan he hankkivat myös rikoksen toteuttamisessa tarvitsemiaan aseita, räjähteitä, ajoneuvoja, työkaluja ja naamioitumisvälineitä. Esimerkiksi ryöstöyrityksessä käytetty pakettiauto päätyi ryöstäjille nelikon tuttavien välityksellä, palkkio auton hankkimisesta maksettiin amfetamiinilla.\nHelmikuun 25. päivä ryöstäjät iskivät Salossa Suomusjärvellä moottoritiellä. He pysäyttivät raha-auton ajamalla pakettiauton ja kuorma-auton poikittain keskelle kaistoja. Raha-auton takana he tuikkasivat henkilöauton palamaan muun liikenteen tukoksi.\nTämän jälkeen ryöstäjät käskyttivät raha-auton kuljettajan ulos autosta aseilla ja auton räjäyttämisellä uhkaamalla. He ampuivat myös raha-auton moottoritilaan laukauksia.\nSyyttäjän mukaan ryöstäjät yrittivät räjäyttää raha-auton kyljen auki keskellä moottoritietä. Saalis jäi kuitenkin saamatta, sillä räjäytys epäonnistui.\nSyyttäjä korosti, että kyse oli puhtaasta sattumasta. Nalli toimi, mutta ei jostakin sattumanvaraisesta syystä laukaissut räjähdepanosta.\nTämän jälkeen ryöstäjät pakenivat Saloon Teboil Kivihovi -huoltoaseman läheisyyteen ja hylkäsivät ryöstöyrityksessä käytetyt autot sinne. Rosvot jatkoivat matkaansa pakoautoilla ja piiloutuivat Kiikalasta rikosta varten vuokraamaansa omakotitaloon.\nSyyttäjä vaatii neljälle henkilölle rangaistusta törkeän ryöstön yrityksestä. Yksi heistä on Suomessa asuva ulkomaan kansalainen, loput suomalaisia.\nKaikki neljä kiistävät rikoksen.\nLisäksi syyttäjä vaatii yhdelle naiselle ja kahdelle miehelle rangaistusta petosrikoksista. Kahta heistä epäillään ryöstössä käytetyn auton hankkimiseen liittyvästä petoksesta ja yhtä yllytyksestä petokseen.\nKahdella moottoritien tapahtumiin osallistuneista miehistä on rankka rikostausta.\nEnsimmäinen heistä oli mukana Turussa Suomen Pankin ryöstössä ja Liedossa raha-auton ryöstöyrityksessä vuonna 2007. Toinen osallistui raharyöstöyritykseen Loimaalla vuonna 2011.\nVarsinais-Suomen käräjäoikeus käsittelee juttua kolmen viikon ajan.\nSalon arvokuljetusryöstön yrityksestä pitkiä vankeustuomioita\nKäräjäoikeus tuomitsi neljä päätekijää 6–8 vuoden pituisiin vankeusrangaistuksiin.\n4.11.2016 klo 14:51päivitetty 4.11.2016 klo 15:56\nArvokuljetusauton ryöstöyritys E18-moottoritiellä Salon Suomusjärvellä 25. helmikuuta.Kalle Mäkelä / Yle\nVarsinais-Suomen käräjäoikeus katsoo neljän miehen osallistuneen Salon Suomusjärvellä tapahtuneeseen arvokuljetusauton ryöstöyritykseen. Oikeus tuomitsi päätekijät pitkiin vankeusrangaistuksiin törkeän ryöstön yrityksestä. Tuomiot ovat pituudeltaan 6–8 vuotta.\nLisäksi nelikko joutuu maksamaan korvauksia yhteisvastuullisesti noin 17 000 euroa.\nOikeus katsoi, että miehet yrittivät pitkäjänteisen ja huolellisen suunnittelun jälkeen toteuttaa arvokuljetusauton ryöstön moottoritiellä, Salon Suomusjärvellä viime helmikuussa. Autossa oli rahaa noin 900 000 euroa. Yritys kuitenkin epäonnistui, kun räjähdepanos ei lauennut.\nKahden vastaajan osalta oikeus määräsi kovennetun rangaistuksen heidän aiemman rikoshistoriansa takia. Kaksikko on tuomittu vastaavan tyyppisistä arvokuljetuksiin liittyvistä rikoksista.\nMiesnelikko kiisti syyllisyytensä. Syyttäjän näyttö perustui lähinnä DNA-tunnisteisiin sekä navigaattori- ja teletietoihin.\nOikeus tuomitsi myös kaksi miestä ja yhden naisen petosrikoksista, kun he hankkivat ryöstäjien käyttöön ajoneuvoja. Miehet saivat kolmen kuukauden vankeustuomiot. Naiselle määrättiin 117 tuntia yhdyskuntapalvelua.\nJuttua täydennetty klo 15:02.\nMainittakoon myös, että Alibissa 11/2016 on seitsemän sivun juttu ryöstöä koskien. Kopioida en viitsi, kun lehti on noinkin uusi, mutta eipä jutussa mitään uutta varsinaisesti ole, tarkennetaan vain yksityiskohtia. Mielenkiintoista tosin on, että varsinaista ryöstöä suorittamassa olleista neljästä miehestä yhdellä ei ole rikosrekisteriä, eikä poliisi tiedä, miten henkilö on tutustunut muihin ryöstäjiin.\nSe on tuo rikastuminen kovat juttu. Jos yrität rahaa ryöstää niin jo heiluu häkkiä ja vielä kovennettuna. Jos vaan vähän puukolla kutittelloo kaveria niin siitä selviää sakoilla Jos ei henki lähde jolloin menee tappona ja tuomio on tuota luokkaa. Sitten voi jatkaa harrastuksia ihan rauhassa ja vain pieni pelko, että jotain tipahtaisi kovennettuna. En siis kritisoi tuota tuomiota mutta kyllä tuomioidenkin voisi olettaa olevan jossain suhdassa tekoon. Tuossa ei kuitenkaan loukkaantunut kukaan saati kuollut.\nOli pojat tehneet vanhanaikaiset ja pitäneet älypuhelimet mukana keikalla kun on navigaatio ja teletiedot todisteeksi päätyneet.\nValtio antaa kyllä kakkoseen ja kovin jos kajoat vieraaseen rahaan tai varaudut vastarintaan poliisia kohtaan. Jälkimmäisessä ehtona, että olet valkoinen mies. Itseasiassa molemmissa tapuksessa sama juttu kun tarkemmin miettii.\nReactions: Bushmaster ja Raveni\nJaha, että tällaista selitystä, ihan hyvää hyvyyttä jätettiin räjäyttämättä:\nMatti Sarén teki rikollisen uransa aikana yli 20 arvokuljetusryöstöä Ruotsissa ja Suomessa. Rikospaikan haastattelussa hän kertoo ensi kertaa syyn sille, miksi Salon arvokuljetusryöstö 2016 epäonnistui.\nJulkaistu 17.01.2019 06:06\nOheisella videolla näet Sarénin haastattelun toisen osan. Ensimmäinen osa esitettiin Rikospaikassa viikko sitten.\nSarénilla on Salon keikasta saadusta reilun kuuden vuoden tuomiosta muutama kuukausi jäljellä. Hän on koevapaudessa.\nOikeudenkäynnin ajan Sarén kiisti, että hän olisi ollut ryöstössä mukana. Nyt hän sen myöntää.\n– Olin mä siinä mukana, Sarén sanoo. Hän oli tällakin kertaa asemiehenä. Käsissä oli rynnäkkökivääri.\nEnsimmäinen ryöstö Turussa\nParinkymmenen Ruotsissa tehdyn ryöstön jälkeen Sarénin ensimmäinen keikka Suomessa oli Suomen pankin Turun konttorin ryöstö 2007. – Se meni hyvin, Sarén sanoo nyt.\nSaalis ei kuitenkaan tyydyttänyt. – Me saatiin siitä 1,7 miljoonaa euroa. Se oli ihan liian vähän meidän mielestä.\nSen takia kopla teki uuden ryöstön myöhemmin samana vuotena. Liedossa yritettiin ryöstää kaupan rahankuljetus. Poliisi esti ryöstön viime hetkellä.\n– Me ei huomattu, että se riski oli liian iso. Me luulimme, että asiat olivat hyvin.\nSarén tuomittiin vain Turun keikasta, koska ryöstön valmistelu ei ollut vielä tuolloin rangaistavaa. Sarén sai reilun kahdeksan vuoden tuomion.\nKun Suomessa yritettiin kolmatta arvokuljetusryöstöä huhtikuussa 2011, Sarén istui vankilassa.\nNeljäs ryöstö tapahtui helmikuussa 2016 Turun moottoritiellä Salossa. Ryöstäjät seurasivat rahankuljetusautoa ja pysäyttivät sen. Helsinkiin vievät kaistat suljettiin.\nSuunnitelmassa oli huomioitu kaikki. Jopa kelikamerat pimennettiin.\nRyöstäjät eivät kuitenkaan päässeet rahoihin kiinni. Tarkoituksena oli räjäyttää auto auki. Sisällä oli rahaa vajaa miljoona.\nLiikenne ryöstöpaikan ohi Turun suuntaan jatkui. Yksi miehistä ei tehnyt tehtäväänsä ja moottoritien kaistat jäivät sulkematta.\n– Se ei ikinä tapahtunut. Siihen tuli jonoa ja autoja. Liikaa porukkaa, Sarén sanoo nyt. – Ei silloin voi räjäyttää autoa dynamiitilla ilman, että olisi vahingoitettu siviilejä.\n– Ei se raha sen arvoista ole, Sarén sanoo. – Me päätettiin aika nopeasti, että lähdetään pois täältä.\nSarén kirjoittaa parhaillaan elämänkertaansa kirjailija Harri Nykäsen kanssa. Hän kertoo jättäneensä rikollisen uran.\nRikospaikka keskiviikkoisin 22.35 MTV3\nNäin Salon arvokuljetusryöstö suunniteltiin: Eineksiä ja prepaid-puhelimia – ja yksi ratkaiseva virhe\nKeskusrikospoliisin esitutkinnan mukaan yritykseksi jäänyttä Salon arvokuljetusryöstöä suunniteltiin ainakin tammikuun alusta. Ryöstöyritys tapahtui helmikuussa.\nJulkaistu 22.09.2016 05:59\nTämän jutun tiedot perustuvat poliisin esitutkintaan. Eilen Salossa alkaneessa oikeudenkäynnissä epäillyt kiistivät syyllisyytensä.\nEsitutkinnasta selviää, että poliisi kykeni jälkikäteen selvittämään epäiltyjen liikkeitä heidän tekemänsä virheen takia.\nPuhelimet kyllä suljettiin ja käytössä oli tarvittaessa prepaidit, mutta yksi päätekijöiksi epäillystä, 45-vuotias mies, käytti samaa navigaattoria koko suunnitteluvaiheen ajan.\nEsimerkiksi tästä esitutkinnassa olevasta kuvasta (alla) näkyy kuinka tiettynä ajanjaksona miehen puhelin oli Helsingissä Hietalahdenkadulla, mutta navigaattori rekisteröi sijainnin aivan muualle.\nJälkikäteen poliisi kykeni selvittämään miesten liikkeitä ja tapaamisia pitkälti juuri miehen kotoa takavarikoidun laitteen paikannustietojen perusteella. Niitä yhdisteltiin puhelinten paikannustietoihin silloin kun ne olivat päällä.\nEsitutkinnan mukaan suunnittelu alkoi uudenvuoden vaihteessa 2015–2016 Katajanokalla sijaitsevassa hotellissa. Kolme poliisin päätekijöinä pitämästä neljästä miehestä tapasi siellä.\nMukana Katajanokalla oli myös 45-vuotias mies, joka on tuomittu Turussa Suomen pankin pihalla tehdystä arvokuljetusryöstöstä 2007 ja Liedon arvokuljetusryöstön yrityksestä 2007.\nVaikka mies istui vankilassa 2011, poliisi epäili hänen kouluttaneen muita Loimaan arvokuljetusryöstössä 2011. Päänelikossa oli myös tästä Loimaan jutusta tuomittu mies.\nTehtiinkö päätös jonkinlaisesta ryöstöstä tuolloin Katajanokalla? Näin ainakin poliisi uskoo.\nRyöstön valmistelu alkoi esitutkinnan perusteella tiedustelulla ja tarkkailulla rahanlaskentakeskuksessa Turussa. Myös Otto-automaatteja tarkkailtiin.\nTammikuun lopussa alkoivat käytännön toimet. Hiihtolomaverukkeen avulla yhdeltä tuttavalta saatiin loma-asuntona toimiva vanha maatila lainaksi Kiikalassa.\nValmisteluun liittyi myös prepaidien hankinta ja edelleen tarkkailua Turussa. Myöhemmin poliisi hankkii navigaattoritietojen avulla muun muassa valvontakamerakuvia bensa-asemilta. Tässä kuvassa 45-vuotias on poistumassa Piihovin ABC:ltä.\nPoliisille selvisi myöhemmin yhden epäillyn tietokoneen tutkinnasta, että tämä oli hakenut tietoa muun muassa Kanadan työluvista, Green Cardista ja asumisesta siellä.\nHelmikuussa kohteiden tarkkailu jatkui edelleen Turussa ja Suomusjärvellä. Kiikalan kiinteistö oli epäiltyjen käytössä tukikohtana.\nKiinteistöllä oli vierailtu ennen ryöstöyritystä useita kertoja, jolloin poliisin mukaan alueella oli todennäköisesti liikuttu ja tutustuttu alueen lukuisiin pikkuteihin ja reitteihin. Ryöstöyritys tapahtui 14 km:n päässä tukikohdasta.\nJossain vaiheessa Teboil Kivihovin pihalta Boulevard-tielle estävän puomin lukko oli vaihdettu omaan. Ryöstäjät autoja vaihdettuaan pakenivat avaamalla lukon.\nPoliisi päätteli sähkönkulutuksesta, että Kiikalassa oli useana päivänä saunottu.\n19. helmikuuta mennessä suurin osa päätekijöistä oli majoittunut Leijasaarentiellä Kiikalassa sijaitsevalle kiinteistölle.\nEsitutkinnan mukaan epäillyt hankkivat myös autoja. Yksi pakettiauto vuokrattiin 18. helmikuuta ja toinen anastettiin Tattarisuolta seuraavana yönä.\nOstoskuitin perusteella Suomusjärven Salessa oli tehty 21. helmikuuta aamupäivällä isohko yli 130 euron käteisostos, jossa oli ostettu ruokaa isompaa tarvetta varten. Ostoksissa oli valmiseineksiä, leikkeleitä ja ns. "evästyyppistä ruokaa".\nPoliisi epäili, että ryöstö oli tarkoitus toteuttaa jo 22. helmikuuta, mutta tehtävään palkattu apuri ei onnistunut edeltävänä yönä kuorma-auton anastamisessa Vantaalla.\nRyöstäjien tarvitsema kuormuri vietiin seuraavana yönä Espoosta.\nRyöstöyritys 25. helmikuuta\n24. helmikuuta kaikki olivat Leijasaarentien mökillä. Illalla oli jälleen saunottu sähkönkulutuksen perusteella. Puhelimet olivat pois päältä.\nSeuraavan aamun ryöstö oli suunniteltu tarkkaan. Rahankuljetusautoa ensin seurattiin noin kymmenen sekunnin päästä (yllä oleva kuva), mutta muutamaa minuuttia ennen ryöstöä paikat olivat vaihtuneet.\nAjoneuvoja oli vähintään viisi ja kaikilla oli tehtävänsä. Suomusjärventiellä tieliikennekameran sähkökaapeli oli katkaistu laikalla, jottei se tallentaisi tietoja moottoritiellä liikkuvista autoista.\nRahankuljetusauto onnistuttiin pysäyttämään, mutta rahoja ei saatu. Miehet yrittivät räjäyttää auton kylkeen aukon, mutta se epäonnistui. Syytä ei tiedetä.\nRyöstäjät pakenivat kahdella autolla Teboil Kivihovin pihaan. Autoja vaihdettiin. Hylättyihin tyhjennettiin jauhesammuttimet jälkien peittämiseksi.\nAinakin osa ryhmästä piiloutui lyhyeksi aikaa sen jälkeen vielä Kiikalan kiinteistölle. Siellä oli saunottu ja poliisin arvion mukaan peseydytty, jotta esimerkiksi ruutikaasuhiukkaset häviäisivät iholta.\nKaksi päätekijöistä palasi pääkaupunkiseudulle, mutta osa jäi Leijasaarentielle. Sähkönkulutus nousi taas illalla.\nViimeisetkin poistuivat Kiikalasta perjantaina 26. helmikuuta kello 22 aikaan.\nAiemmissa ryöstöissä mukana olleen miehen puhelin paikantui hänen kotinsa tuntumaan lauantaina aamulla. Sitä ennen puhelin oli ollut yli viikon poissa verkosta.\nPoliisilla oli jo tässä vaiheessa epäilynsä, sillä 45-vuotias mies oli puhelinkuuntelussa.\nRyöstössä käytetyistä ajoneuvoista oli löytynyt muutamien dna-jälkiä. Dna-tutkimukset olivat muutenkin hyvin laajat.\nPoliisi sai myös tietää Kiikalan Leijasaarentien tukikohdasta ja aloitti siellä salaisen teknisen katselun ja kuuntelun. Yksi epäillyistä päätekijöistä palasi sinne 4. maaliskuuta.\nMies ei käyttänyt sähkövaloja muutaman sekunnin välähdyksiä lukuun ottamatta lainkaan ja yritti olla niin, etteivät ulkopuoliset huomaisi häntä.\nPoliisi epäili miehen peittävän jälkiä talossa. Hän pudisteli mattoja ja nyppi niistä hiuksia. Hän peitteli pihalla olevia jälkiä ilmeisesti kloorilla.\nMies pyyhki jälkiään jopa lumilapion varresta.\nKun hän kävi pihalla tupakalla, miehellä oli hansikkaat kädessä vaikka on muuten lähes alaston.\nMuutkin päätekijöiksi uskotut olivat puhelinkuuntelussa. Kun miehet soittelivat toiselleen, kuuntelurinki laajeni.\nEsitutkinnan mukaan yksi epäillyistä kertoi naistuttavalleen olleensa ryöstössä mukana. Kun toinen mukana ollut sai tietää tästä, niin aiheutui sanallista kähinää. Myös Kiikalan kiinteistön lainannut mies esitti epäilyjä.\n7. maaliskuuta Kiikalassa ollut mies poistui kiinteistöstä ja vei roskat mukanaan. Siitä löytyi kahden pääepäillyn dna:ta. Poliisi poimi sen salaa talteen Peltoniemenraitin jätteidenkeräyspisteestä.\nEsitutkinnan mukaan mies näytti siltä, että hän odotti kyytiä, mutta sitä ei tullut. Mies palasi Kiikalan kiinteistölle.\nHelsingissä muiden epäiltyjen puheluita tallentui kuunteluun. Niissä todetaan muun muassa että yksi pitäisi saada sieltä pois.\nKiikalassa ollut mies heräsi 8. maaliskuuta 4.30 aamulla. Mökkiin syttyivät hetkeksi valot. Mies poistui mökilta vähän yli viisi ja hänet otettiin kiinni.\nKolme muutakin päätekijäksi epäiltyä napattiin samana päivänä koppiin – kaksi Helsingissä ja yksi Siuntiossa. Yhden asunnosta löytyy vielä 38 grammaa amfetamiinia.\nKuulusteluissa epäillyt kiistivät ja pääosin vaikenivat rikosepäilyistä. 45-vuotias sanoi, ettei navigaattori ole hänen.\nJaettiinko tammikuun (ja vuoden 2016) artikkelit sinulle postilakon vuoksi vasta nyt?\nNo, ketju etenee muutenkin aika rauhalliseen tahtiin. Se on ihan terveellistä näin joulun alla.\nJoo, en päivystä kaikkia medioita kaiken aikaa.


Testissä Suunto Spartan Sport - Juoksufoorumi.fi\nSuunto julkaisi uuden Spartan -malliston toukokuussa 2016. Tähän asti mallistosta on esitelty tämä nyt testissä oleva Sport sarja ja Ultra sarja. Myöhemmin mallistoon tulee vielä kauan odotettu rannesykemittauksella varustettu malli.\nSport sarjan mittarin hinta on noin 500e. Mittari painaa 70g, kellon kehä on ruostumatonta terästä ja näytön lasi mineraalikristallia. Näyttö on värinäyttö ja kosketusnäyttö (resoluutio 320x300). Kellossa on litiumioniakku ja akun kesto on 10pv. GPS käytössä akku kestää 10h-40h riippuen paikannustiheydestä. Paikannus hoituu GPS ja GLONASS järjestelmillä. Suurin muutos aikaisempiin Suunnon mittareihin on tapahtunut kellon ulkonäössä. Erillinen GPS osio kellossa on hävinnyt ja ulkoasu muuttunut muutenkin paljon tyylikkäämmäksi. Kello on ehkä tyylikkäin sykemittari joka on tähän asti ollut testissä. Millainen kello on sitten käytössä? Otetaan siitä selvää. Testin jälkeen palautin kellon tuttuun tapaan Suunnolle.\nSport ja Ultra mittareiden erot\nAloitetaan ensimmäiseksi sillä ensimmäisellä valinnalla, eli kumpi näistä uusista mittareista kannattaisi hankkia? Suurin ero mittareiden välillä on toiminta-ajassa. Akun kesto on Sportissa 10pv ja Ultrassa 15pv. Ero näkyy myös akun kestossa GPS käytössä jossa ero on pienimmillään 8h Ultran hyväksi 1s paikannustiheydellä (Sport 10h ja Ultra 18h). Huonommalla tarkkudella Sportissa riittää virtaa 40h ajaksi ja Ultrassa 65h ajaksi. Muut erot ovat lähinnä käytetyissä materiaaleissa ja tavassa määrittää korkeutta. Muitakin pienempiä eroja on, mutta valtaosa käyttäjistä tuskin niitä huomaa tai tarvitsee. Eli tämä testissä oleva Sport malli on varsin hyvä vaihtoehto näistä kahdesta. Jos kaipaat erityisesti lisää toiminta-aikaa niin sitten valinta on toki Ultra sarja.\nMittarin mukana tulee sykevyö, lähetin, latauskaapeli ja ohjekirja.\nSykevyö on perinteinen Suunnon vyö.\nMittarin laturi on kokenut suuren muutoksen. Mittariin kiinnittyvä osa on magneettinen ja se istuu paikalleen tukevasti. Ei siis tarvitse murehtia ettei se kiinnity kunnolla kellon takaosaan tms.\nKellossa on siis kosketusnäyttö, mutta sen lisäksi kellon oikealta reunalta löytyy kolme näppäintä. Näppäintuntuma on hyvä.\nMittaria on saatavilla mustana, sinisenä, valkoisena ja sakurana (miesten mielestä tämä väri on pinkki...)\nKellon valikoissa liikutaan oikeassa reunassa olevilla kolmella napilla ja lisäksi käytössä on kosketusnäyttö. Ylä- ja alapainikkeilla liikutaan valikoissa ylös- ja alaspäin. Keskimmäisellä painikkeella kuitataan valinta tai pitämällä nappia pohjassa päästään takaisin aloitusnäytölle. Valikoissa voi liikkua myös kosketusnäytön avulla pyyhkäisemällä ylös-/alaspäin. Valikoissa eteenpäin ja taaksepäin voi liikua sivuttaisliikkeellä ja valinnan voi tehdä napauttamalla näyttöä.\nKatsotaan sitten tarkemmin kellon valikoita:\nAsetuksista voit muuttaa esimerkiksi ilmoituksia, kellotaulua, aktiivisuuden seurantaa, taustavaloa yms. Navigointi näytöltä voit kulkea mittariin siirrettyä reittiä, harjoittelusta näkyy jakauma lajien kesken, palautuminen näytöltä jäljellä oleva palautumisaika ja aktiivisuus näyttö kertyneet askeleet.. Eli nuo valikot ja niiden sisältö on aika tavallisia.\nKun Spartan sarja julkaistiin niin mittari oli melko keskeneräinen. Kesän ja syksyn mittaan mittariin on tullut useita päivityksiä. Luultavasti sama tahti jatkuu myös jatkossa. Se tarkoittaa, että kelloon tulee jatkuvasti uusia ominaisuuksia ja valikot muuttuu. En siksi käytä tässä vaiheessa pahemmin aikaa valikoiden läpikäyntiin tai muihin kun harjoituksen aikaisiin ominaisuuksiin. Yksi puuttuva ominaisuus on esimerkiksi näytön aktivoituminen ranneliikkestä harjoituksen aikana. Tällä hetkellä näyttöä pitää joko napauttaa tai kellon näppäimiä tulee painaa jotta näyttö aktivoituu. Luultavasti myös tähän on tulossa muutoksia. Kannattaa siis tutustua muutoslogiin jos kaipaat erityisesti jotain tiettyä ominaisuutta.\nAlla muutama kuva noihin valikoihin liittyen. Kuvien jälkeen käydään vähän läpi mittarin käyttöä lenkillä.\nAikaisempien lenkkien tiedot löytyvät lokikirjasta. Jokaisesta harjoituksesta löytyy tavalliset perustiedo kuten matka, vauhti, syke yms. Sykkeestä näkyy myös lenkin aikainen vaihteluväli.\nLenkistä näkee myös lenkin aikana ja harjoituksen yhteenvedossa automaattiset kierrosajat. Tässä näkyy myös mittarin keskeneräisyys. Kuten kuvasta näkyy niin näytön pyöreä muoto leikkaa tehokkaasti pois tietoja näytön vasemmasta alareunasta. Ei tuo mikään iso virhe ole, mutta kun sitä esiintyy aika monella näytöllä. Lisäksi kierrokset näytetään käänteisessä järjestyksessä. Ehkä tämänkin näytön olisi voinut tehdä fiksummin.\nHarjoitus käynnistetään pyyhkäisemällä näyttöä alaspäin tai painamalla oikean yläkulman nappia.\nHarjoitus -näytöllä painetaan oikean reunan keskimmäistä nappia ja päästään valitsemaan lajia. Otetaan lajiksi Juoksu ja painetaan taas samaa keskimmäistä nappia.\nTämän jälkeen odotetaan että mittari löytää GPS yhteyden ja sykevyön. Kun molemmat on löytynyt niin näytön yläreunan nuoli ja sydän lopettavat vilkkumisen. Jos et haluat asettaa lenkille tavoitteita tai kulkea mittariin tallennettua reittiä niin aloita harjoitus napauttamalla näyttöä tai painamalla oikean reunan keskimmäistä nappia. Jos haluat asettaa lenkille aikatavoitteen tai valita reitin niin pyyhkäise näyttöä ylöspäin tai paina alareunan nappäintä. Valintoja pääsee muokkaamaan harjoituksen aikana pitämällä pohjassa keskimmäistä nappia.\nJätetään muut valinnat nyt tekemättä ja aloitetaan harjoitus.\nNäytöllä näkyy neljä tietokenttää: vauhti, syke, matka ja aika. Painamalla keskimmäistä nappia pääset toiselle näytölle josta näkyy keskivauhti, keskisyke, aika ja kierrosaika.\nKolmas näyttö tarjoaa edellisten kierrosten tiedot. Harjoituksen aikana voit pysäyttää harjoituksen yläreunan napista ja lisätä kierroksen alareunan napista.\nKun harjoitus on tehty niin näet taas samat tiedot kuin myöhemmin lokikirjasta:\nHarjoituksen jälkeen mittari kysyy fiilistä lenkin jälkeen. Voit valita vaihtoehdon aina huonosta erinomaiseen. Valinta talletetaan lenkin tietoihin ja myöhemmin voit tarkastella pidemmän ajanjakson fiiliksiä Movescount palvelusta.\nLopuksi saat vielä palautumisajan harjoituksesta joka perustuu lenkin kestoon, tehoon ja antamaasti arvioon lenkistä. Palautumisaika on kumuloituva, eli se ei nollaannu jokaisen lenkin jälkeen. Lenkin jälkeen voit siirtää tieot Movescountiin joko USB:n välityksellä tai Bluetoothilla. WiFi siirto ei ole mahdollinen.\nMittarin kenties suurin heikkous on se että et voi muokana mittarin tietokenttiä. Movescount antaa juoksulle neljä vaihtoehtoa (Power, Interval, Race & Track). Jokaiselle vaihtoehdolle on valmiiksi määritetyt tietokentät joita et voi muuttaa. Esimerkiksi Powerin kohdalla vaihtoehdot ovat tässä:\nNäillä mennään. Halusit tai et.\nJokaisen lajityypin kohdalla saat erikseen valita näkyykö laji kellossa.\nNäitä asetuksia joita pääsee sentään muuttamaan:\nMittariin saa luotua Movescountissa uusia reittejä ja siirrettyä ne kelloon. Sama homma kuin aikaisempienkin Suunnon mittareiden kanssa. Valitettavasti toiminnossa ei ole tapahtunut kehitystä. Kun valitset reitin kellosta kuljettavaksi niin reitti kyllä näkyy kellossa kuten alla olevassa kuvassa, mutta reitin tarkemmat tarkastelut tai hälytykset kun menet aivan väärään suuntaan puuttuvat.\nMittari on saanut aika kovaa palautetta sen julkaisun jälkeen. Jostain syystä Suunto päätti julkaista mittarin keskeneräisenä. Kun kello oli testissä niin sen versio oli 1.2. Silloin uusina ominaisuuksina tuli nämä:\nPäivitys toki poisti kaikki jo tehdyt harjoitukset mittarista, mutta mitä pienistä...\nTestin jälkeen tuli nämä ominaisuudet:\nTässä tulevia päivityksiä:\n27th October – We're excited to announce the Suunto Movescount App for Android now supports the Suunto Spartan Ultra & Suunto Spartan Sport watches. This update also features improvements to Bluetooth functionality, in-app navigation and notifications reliability. Download the app from Google Play.\nQ1 2017 Route altitude profile, interval training support, performance and recovery analysis on the watch\nSparta sarja on saanut paljon negatiivista palautetta eikä kyllä turhaan. Omasta mielestäni se ei ole kuitenkaan aivan susi. Kun tutustuu tuotteen testeihin niin on sanomattakin selvää että mittari julkaistiin liian aikaisin. Tuote on pahasti keskeneräinen. Positiivista on se että mittari näyttää hyvälle. Se on parhaimman näköisiä mittareita mitä on tullut testattua/nähtyä. Ulkonäkö on asia jota ei korjata ohjelmistopäivityksillä. Movescount palvelu toimii eli sekin puoli on kunnossa. Negatiivinen puoli on se, että mittarin toiminnot ovat puutteellisia. Pitää muistaa että mittari maksaa sykevyön kanssa 550e millä hinnalla ei mielellään ostaisi keskeneräistä tuotetta.\nMittarilla pystyy kyllä käymään lenkillä ja se hoitaa perus tehtävänsä hyvin (tallentaa lenkin tiedot). Muilta osin mittari tökkii. Valikot jumittavat, tekstin sijoitus näyttöön on keskeneräinen, tietokenttiä ei voi muutella, GPS:n tarkkuuden kanssa on ollut satunnaisia ongelmia, et voi luoda omia harjoituksia, ei ole juoksudynamiikan tietoja, ei palautumistestiä yms. DC Rainmakerin mukaan kello olisi heikompi kuin esimerkiksi Ambit -sarja. Toki ohjelmistoa voi päivittää, mutta haluatko ostaa mittarin jonka kehitys on vielä kesken? Haluatko että jonain päivänä se olisi sellainen millainen haluaisit sen olevan? Se on se ratkaiseva kysymys jonka Spartan ostoa miettivä joutuu itseltään kysymään.\nLoppuvuoden aikana julkaistaan mittarista versio jossa on mukana rannesykemittaus. Odotan mielenkiinnolla millaisen version rannesykemittauksesta Suunto on onnistunut kehittämään.\n-Värit ovat laimeammat kuin mainoskuvissa\n-Tietokenttiä ei voi muutella\n-Ohjelmisto pahasti keskeneräinen


Simson – Motowiki\nSIMSON oli thüringeniläisessä Suhl`issa 1740 perustettu, aluksi alueen rautamalmista rautaa ja terästä valmistanut yritys. 1856 juutalaisen Simson-perheen omistukseen tultuaan se nousi Preussin ja sittemmin Saksan merkittäväksi asevalmistajaksi. Vuonna 1896 yritys alkoi valmistaa kevyiden ja raskaiden aseiden ohella matalia "turvallisuus"-polkupyöriä, 1911 lähtien autoja. Simson sai ensimmäisen maailmansodan jälkeen 1919 Versaillesin rauhansopimuksessa yksinoikeuden valmistaa käsiaseita (mm. kuuluisia Luger-pistooleja Saksan viranomaisille ja sotaväelle) minkä vuoksi se selvisi vähin vahingoin 1930-luvun lamasta. Menestyksen synnyttämän kateuden ja natsipuolueen vallannousun jälkeen yhtiö riistettiin Simson-perheeltä, ja se oli suurehko käsiaseiden valmistaja toisen maailmansodan aikana. NL:n miehitysvyöhykkeelle (sittemmin DDR) jäänyt tehdas valmisti sodan jälkeen moottoripyöriä, ja oli sittemmin Suhlin monet asevalmistajat yhdistäneen asehaaran ohella DDR:n merkittävin mopedien ja kevyiden moottoripyörien valmistaja. Wende`n eli Saksojen yhdistymisen jälkeinen kausi oli vaikea myös Simsonille, ja sen mp-tuotanto päättyi lopullisesti vuonna 2002. Nimi on 2003 lähtien ollut erään Suhl`in teollisuuskylän käytössä. Jo DDR-kaudella ajoneuvojen valmistuksesta eriytetty SUHL-asehaara on edelleen toiminnassa.\n1.1 Ruukki ja asevalmistaja (1740-1895)\n1.2 Ajoneuvotuotanto alkaa (1896-1933)\n1.3 Natsi-Saksan ajanjakso (1933-1945)\n1.4 DDR-kauden AWO/Simson, Wende ja vaikeudet (1945-2002)\n2 Simson Suomessa\nRuukki ja asevalmistaja (1740-1895)\nSimson oli 1856 juutalaisveljesten Löb ja Moses Simson thüringeniläisessä Suhlissa omistukseensa hankkima yritys, mikä oli jo 1740 lähtien valmistanut rautaa ja terästä alueen rautamalmista. Se alkoi valmistaa aseita ja tykkejä Preussin armeijan tarpeisiin, ja erityisesti voitokas sota 1870-71 Ranskaa vastaan tuotti sille runsaasti töitä. Näiden ansiosta se pystyi 1871 hankkimaan ensimmäisen höyrykoneensa tuotantoa varten, ja nousikin tämän ansiosta yhä merkittävämmäksi sotilasaseiden toimittajaksi. 1880 se alkoi niiden rinnalla valmistaa metsästysaseita, ja SUHL (jonkin aikaa Simson-Suhl, sittemmin erotettu ajoneuvojen valmistuksesta) onkin näihin päiviin asti tunnettu niistä.\nAjoneuvotuotanto alkaa (1896-1933)\n1896 Simson alkoi valmistaa englantilaismallisia matalia (ks. Rover "turvallisuuspyörä") polkupyöriä, ja olikin 1908 mennessä noussut Saksan suurimmaksi sillä alalla. 1911 se sai monien kokeilujen jälkeen valmiiksi "Simson A"-auton, mutta ensimmäinen maailmansota tuli väliin ennen kuin automallisto pääsi myyntiin. Suuryhtiöksi jo kasvanut Simson pystyi sotavuosien aikana nelinkertaistamaan kokonsa asetehtaana. Kiväärien, konekiväärien ja tykkien lisäksi se valmisti muun muassa Simson A:sta jatkokehiteltyjä sairaankuljetusautoja. Hävitty sota ja Versaillesin rauhansopimuksen raskaat ehdot olivat Simsonin kannalta onnenpotku, sillä se sai voittajavalloilta ainoana asevalmistajana konsession valmistaa ampuma-aseita (mm. LUGER-pistooleja) Saksan puolustusvoimien käyttöön. Asetuotannon rinnalla yhtiö nousi autojen valmistuksessa 1924 alkaen loistoluokkaan mm. DOHC-neliventtiilisillä (1920-luvulla!) ja Knight-luistimoottorisilla malleillaan, ja saavutti menestystä myös autokilpailuissa. Asetuotannon yksinoikeus oli Simsonille paitsi siunaus - minkä turvin se selvisi 1930-luvun alun julmasta lamakaudesta vähäisin vahingoin - myös kirous, sillä muut Suhliin keskittyneet aseenvalmistajat vaativat Simsonin suosimisen ja subventoinnin lopettamista kun ne painiskelivat talousvaikeuksissaan. Erityisesti natsipuolue NSDAP:n Thüringenin lääninjohtaja Fritz Sauckel hyökkäsi 1930-luvulla hanakasti yhä juutalaisperheen (Arthur ja Julius Simson) omistuksessa ollutta yhtiötä vastaan.\nNatsi-Saksan ajanjakso (1933-1945)\nSyyskuussa 1933, NSDAP:n valtaannousun jälkeen, veljekset pakotettiin luovuttamaan yhtiö natsihallinnon varallisuudenhoitoyhtiön haltuun. 1934 heitä vastaan nostettiin - lopulta tulokseton - oikeudenkäynti kiskuritoiminnasta. Autotuotanto lakkautettiin 1934 juutalaisperäisen merkkinimensä vuoksi. 1935 veljekset joutuivat vastaamaan verotarkastuksessa "ilmenneestä" voittojen pimittämisestä, ja heidät tuomittiin jättimäisiin 9,75 miljoonan Reichsmarkin sakkoihin (laskennallisesti n. 39 miljoonaa vuoden 2011 Euroissa). Ne saatiin perittyä vasta aseellisesti uhkaamalla, ja veljekset pakotettiin luovuttamaan yhtiö Sauckelin hallintaan. Simsonit onnistuivat sentään pelastamaan henkensä pakenemalla Sveitsin kautta Yhdysvaltoihin. Asetehdas nousi toisen maailmansodan aikana tärkeäksi kiväärien, konekiväärien (mm. pelätty MG 42 "Hitler-sirkkelisaha") ja mm. ilmatorjuntatykkien valmistajaksi. Fritz Sauckel tuli 1942 GBA:n johtajaksi eli vastasi yli 5 miljoonan orjatyöläisen siirtämisestä vallatuilta alueilta natsi-Saksan teollisuuden tarpeisiin - mikä aikanaan toikin hänelle Nürnbergin sotarikostuomioistuimelta ansaitusti hirttotuomion. Simson-perheeltä jäi paetessaan komea villa Suhliin, mikä on suojeltu ja edelleen olemassa: se sai uuden omistajan joulukuussa 2016, joka aikoo entistää rakennuksen (Wiki DE: Villa Simson).\nDDR-kauden AWO/Simson, Wende ja vaikeudet (1945-2002)\nHävityn sodan jälkeen Simson luokiteltiin sotatarviketehtaaksi, ja osa sen koneista ja laitteista menivät sotakorvauksena NL:le. Yhtiö jatkoi pienessä mittakaavassa aseiden ja mm. polkupyörien valmistusta Neuvostoliittoon lähetettäviksi, ja 1947 sen ajoneuvovalmistus liitettiin venäläisomisteiseen SAG Awtowelo- eli AWO-yhtiöön. 1948 se sai toimeksi kehittää 250-kuutioisen sivuvaunukelpoisen mp-mallin, mikä olisi ohjeistuksen mukaan valmistettava "raudasta". Se esiteltiin 1950 AWO 425-mallina (tuotanto kaikkinensa AWO/Simson 425T/425S mukaan lukien 1961 asti 212.613kpl), kansankielessä jyskyttävän hitaan käyntinsä takia "Dampfhammer"-lempinimen saaneena - myös "Eisenmotorrad" eli rautamoottoripyörä on eräs lempinimi malleille. 1957 Simson-Suhl saavutti viimein asemansa organisatorisesti itsenäisenä valmistajana, eli 1958 VEB Simson-Suhl:in tuotteena mallinimet muuttuivat Simson 425:ksi. Vuonna 1955 tehdas oli aloittanut mopedituotannon SR1-mallilla, skoottereiden ja polkupyörien ohella. Isojen Simsonien - mukaan lukien 350-enduron pohjalta kaavailtu täysin uudistettu malli ja sen RS 350-kilpuriversio - tuotanto päättyi 1961, koska alan rationalisointina DDR:n mp-tuotanto keskitettiin MZ:lle, Simson sai erikoistua mopedeihin, polkupyörätuotannon jouduttua jo 1957 alas ajetuksi. Simson-tuotantoa esittelee museo, jonka sivulla on kuvia mm. Simson Supra-loistoautoista.\nValmistettuaan 1955-1990 yli 5 miljoonaa mopedia Simson joutui Saksojen yhdistyessä pahoihin vaikeuksiin, kun markkinoille tulvi runsaasti käytettyjä DDR-pyöriä kansalaisten hankkiessa tilalle halpoja autoja Länsi-Saksasta. 60km/t sijaan Simsonin uustuotanto sai myös kulkea enää enintään 50km/t, mikä teki niistä vähemmän kiinnosavia ostajalle. Suurin osa tehtaan 4.000 työntekijästä jouduttiin irtisanomaan, ja vuoden 1991 lopussa yhtiö meni vararikkoon. Lopun ollessa jo näkyvissä yhtiön työntekijät perustivat rahoitusavun turvin yksityisyrityksen "Suhler Fahrzeugwerk GmbH", mikä aloitti 1992. Uudistetut alpha-, beta- ja gamma-sarjat erottautuivat sen verran, että 1993 lähtien tuotantomäärät alkoivat paremman menekin vuoksi taas nousta. 1996 lähtien mallistoa lähdettiin laventamaan voimakkaasti, valitettavasti kuitenkin nopeammin kuin kannattavuus salli. Mopedien ja tavara-ajoneuvojen ohella Simson alkoi valmistaa jo 125-kuutioisia moottoripyöriäkin. Yritys tärveli hyvän maineensa myymällä rahoituskriisiin jouduttuaan Kauko-Idässä valmistuttamiaan kehnoja halpoja mopedeja Simson-nimisinä. Ensimmäinen vararikko seurasi loppuvuodesta 2000, ja rahoitusjärjestelyjen turvin jatkettu tuotanto päättyi lopullisesti kesäkuussa 2002. Toukokuussa 2003 järjestetyssä pakkohuutokaupassa MZA-yhtiö (Meyer-Zweiradtechnik-Ahnatal) tuli koneiden, varaosavaraston ja tuotenimen omistajaksi, ja jatkaa Simson-tuotteiden varaosien valmistusta kauppaistilausten mukaan. MZA joutui kuitenkin luopumaan Simson-tuotemerkistä tehdaskiinteistöä hallinnoivan TLG Gewerbepark Simsonin hyväksi saadakseen toimia tehdastiloissa, eli mp-alan vanhimpiin yrityksiin lukeutuvalla Simsonilla ei enää ole jatkajaa.\nTRAFI:n ajoneuvotilasto 3/2015 tunnustaa 59kpl Simson-moottoripyörää ja samoiten 59 Simson-mopoa. Simson-autojen Suomi-kantaa ei vielä tarkistettu.\nAWO Oldtimer varaosia (saksaksi)\nMopedprinz AWO/Simson kunnostustöitä jne. (saksaksi)\nGabors MZ-Laden, osia eri Itäpyöriin (sa/en/ra/hu)\nIG Eastbikes United (saksaksi)\nAWO-Forum (AWO 425) (saksaksi)\nFahrzeugmuseum Suhl (Simson-museo, saksaksi)\nSimson-kokoontumisajo 2017 (15v-juhla, saksaksi)\nNoudettu kohteesta http://www.motot.net/w/index.php?title=Simson&oldid=27911\nSivua on viimeksi muutettu 14. kesäkuuta 2017 kello 12.02.


Sähkökitaratunnit (kuukauden jäsenyys) | Elämyslahjat.fi - yli 1000 lahjaideaa!\nKitaransoiton aloittelua ja vanhojen taitojen virkistämistä\nGuitar Trainer on sähkökitarakoulu, jonka opetus on suunnattu kaikentasoisille aikuisille ja nuorille kitaransoiton harrastajille. Kuukauden kestävillä oppitunneilla tarjotaan mielekäs oppimiskokemus matalan kynnyksen kitaratunneilla, joille on helppo tulla soittamaan.\nOppilaan valittavissa on eri genreihin pohjautuvia oppimisvaihtoehtoja, joten musiikkityyli saadaan heti alusta asti lahjan saajalle mielekkääksi oppimisen edistämiseksi.\nVasta-alkajan kanssa kitaransoitto aloitetaan täysin nollasta aloittelijoille suunnitellun oppimissuunnitelman avulla. Lahjan saajan ei siis tarvitse tietää etukäteen kitaransoitosta mitään. Aiemmin kitaraa soittaneelle lahjan saajalle räätälöidään henkilökohtainen oppimissuunnitelma hänen oman taitotasonsa mukaan. Elämys sisältää kaikkiaan seuraavat edut:\nYhden kuukauden jäsenyys Guitar Trainerin sähkökitarakouluun, vähintään 4 oppitunnin ajaksi. Oppilaan on mahdollista osallistua tunneille oman aikataulunsa mukaan.\nPaljon soittamista tunneilla! Musiikin parissa opimme parhaiten käytännön kautta.\nKitarakoululta löytyy lainakitaroita oikeakätisille soittajille, joten omaa kitaraa ei tarvita.\nElämyslahja sopii niin aikuisille kuin nuorille (vähintään 13-vuotiaille), kitaransoittoa jo harrastaville sekä kitaransoitosta kiinnostuneille. Aiempaa soittokokemusta ei tarvitse olla lainkaan, joten lahja soveltuu erittäin hyvin myös niille, jotka eivät ole kokeilleet kitaransoiton oppimista aiemmin.\nYhden kuukauden jäsenyys, vähintään 4 oppituntia.\nKitaratunteja on tarjolla ympäri vuoden, joten lahjakortin voi käyttää milloin vain, myös kesällä.\nEmme tällä hetkellä opeta lapsia ja alaikäraja opetukseemme on 13 vuotta.


Soini joutui puolustamaan turvallisuusselonteon aikataulua eduskunnalle – ”Ei tällä asialla voi vatuloida” | Ulko- ja turvallisuuspolitiikka | HS\nSoini joutui puolustamaan turvallisuusselonteon aikataulua eduskunnalle – ”Ei tällä asialla voi vatuloida”\nKansanedustajat olisivat halunneet tietää Britannian Brexit-äänestyksen tuloksen ennen selonteon käsittelyä.\nUlkoministeri Timo Soini joutui selittelemään ulko- ja turvallisuuspoliittisen selonteon julkaisun aikataulua.\nUlko- ja turvallisuuspoliittisen selonteon käsittelyaikataulu, Nato ja selonteon retoriikka puhuttivat tiistaina eduskunnassa myöhään iltaan, kun kansanedustajat keskustelivat ulkopolitiikan isoista linjoista.Keskustelun pohjana oli viime perjantaina hyväksytty hallituksen ulko- ja turvallisuuspoliittinen selonteko. Ulkoministeri Timo Soini (ps) sai selvittää moneen kertaan, miksi selonteko julkistettiin ennen Britannian EU-äänestystä.”Vain kahden päivän päässä on kansanäänestys EU-jäsenyyden jatkamisesta, ja selonteko hädin tuskin mainitsee asiaa”, päivitteli Sari Essayah (kd).”Yleensä jos sisältö kelpaa, prosessiin puututaan”, Soini puolustautui.”Ihmettelen kyllä, että sitä kaikki eivät ole ymmärtäneet, että ei tällä asialla voi vatuloida. Jos brexit tulee, se kestää vähintään kaksi vuotta, ehkä kolme vuotta. Odotettaisiinko se aika koko ajan? No, eipä tietenkään”, Soini sanoi.Hallituspuolueista kiiteltiin selonteon rehellistä tilannekuvaa. Oppositiosta Eero Heinäluoma (sd) arvosteli selontekoa kuitenkin uhkakuvien maalailusta ja sotaisasta retoriikasta.”Oma isäni, vuonna 1929 syntynyt, kysyi, että sotaanko tässä valmistaudutaan, kun hän oli kuunnellut viime päivien puheenvuoroja.”Kärkevimmin selontekoa kritisoi Markus Mustajärvi (vas).”Emme allekirjoita selonteon toteamusta, että Naton lisääntyvä läsnäolo vakauttaa tilannetta Itämerellä. Selonteossa suhtaudutaan kritiikittömästi siihen, mikä liittyy Yhdysvaltoihin ja Natoon”, hän sanoi.Nato-jäsenyydestä käytiin myös kirpeää sananvaihtoa.”Rkp on avoin prosessille, joka tähtää Nato-jäsenyyteen viimeistään vuonna 2025”, ilmoitti Stefan Wallin (r).”Se linja, jota Rkp edustaa, ei vastaa Suomen turvallisuusintressejä, vaan voi saattaa Suomen vaaratilanteisiin”, moitti Erkki Tuomioja (sd). ”Wallin piti ryhmäpuheenvuoron, jossa Nato-purjeet liehuivat kuin moderaattien puoluekokouksessa Ruotsissa konsanaan”, letkautti Paavo Arhinmäki (vas) .Tuomioja toivoi, että selonteosta syntyisi vielä yhteisymmärrys. ”Ehkä kokoomuskin joutuu tätä omaa Nato-kantaansa vielä pohtimaan.”


Jokerit jäi nollille pudotuspeliavauksessa\n03.03.2021 klo 20:53\nLokomotiv Jaroslavl aloitti KHL:n pudotuspelit kotivoitolla.\nJokerit ei löytänyt keinoja saada kiekko Lokomotivin maaliin. Mikko Taipale / Jokerit\nRunkosarjan kolmen pelin voittoputkeen päättänyt ja läntisessä konferenssissa viidenneksi sijoittunut Jokerit aloitti pudotuspelit neljänneksi sijoittuneen Lokomotiv Jaroslavlin vieraana.\nJoukkueiden ensimmäinen kohtaaminen päättyi Lokomotivin voittoon maalein 1–0.\nJokerit sai pudotuspeliavaukseen mukaan ykkösmaalivahtinsa Anders Lindbäckin ja hyökkääjä Henrik Haapalan, jotka eivät olleet pelikunnossa runkosarjan lopulla.\nKuten ottelun maalimääräkin osoittaa, Lindbäck ja Lokomotivin Eddie Pasquale pelasivat maalillaan hyvän ottelun.\nKahden maalittoman erän jälkeen Lokomotiv onnistui maalinteossa, kun kolmatta erää oli pelattu 5.41. Teemu Pulkkinen ja Vladimir A. Tkatshjov tekivät esityön ja Maxim Osipov viimeisteli 1–0-osuman.\nOsipovin maali jäi ottelun ainoaksi, joten Lokomotiv johtaa sarjaa voitoin 1–0. Jatkopaikkaan tarvitaan neljä voittoa.\nJokerit pudotti Lokomotivin viime keväänä voitoin 4–2 ja olisi kohdannut toisella kierroksella Pietarin SKA:n, mutta koronaviruspandemia pakotti Jokerit jättämään pudotuspelit kesken. Myöhemmin KHL perui kaikki pudotuspelisarjat pitkän jahkailun jälkeen.\n2021 0–1 Lokomotiv Jaroslavl\n2020 4–2 Lokomotiv Jaroslavl\n2019 2–4 Dynamo Moskova\n2018 4–1 HK Sotshi, 2–4 ZSKA Moskova\n2017 0–4 ZSKA Moskova\n2016 2–4 Torpedo Nizhni Novgorod\n2015 4–1 Dinamo Minsk, ZSKA Moskova 1–4\nJokerit pelaa kaikki tämän kauden pudotuspelit vieraskentällä välttääkseen matkustamista ja minimoidakseen tartuntariskin.\nJoukkueet kohtaavat toisen kerran perjantaina. Myös kolmas ja neljäs peli sunnuntaina ja ensi viikon tiistaina pelataan Jaroslavlissa, mutta ne ovat Jokerien kotiotteluita.\nJokerit nöyryytettiin kesälomalle voitoin 0–4Näkökulma: Jokerien on pakko muuttua – huippumiesten tilanne pelastanee MarjamäenHelsingissä asuva yhdysvaltalaispelaaja kuuli puheita ”sosialistisesta” Suomesta – totuus löi ällikällä: ”Mielipiteeni on muuttunut”Teemu Hartikaisen unelma pistepörssin voitosta murskaksi – tässä KHL:n pudotuspeliparitLauri Marjamäeltä paljastus Jokerien koronatilanteesta: ”Lähestulkoon koko pelaajisto on sen jo sairastanut”


Elokuvien Spotify avautuu pian myös Suomessa | Digiuutiset | Iltalehti.fi\nElokuvien Spotify avautuu pian myös Suomessa\nKeskiviikko 16.12.2009 klo 17.37\nRuotsalaiset näyttävät taas mallia: Voddler saattaa tehdä ensi vuonna saman elokuville kuin Spotify musiikille.\nRuotsissa näyttää syntyvän loistavia nettipalveluita kuin sieniä sateella. Aikanaan Skype räjäytti pankin ilmaisilla nettipuheluilla. Viime vuonna kohistiin musiikin ilmaisjakelupalvelu Spotifysta ja ensi vuonna avautuu maksuton elokuvapalvelu Voddler, joka on jo käytössä Ruotsissa beta-versiona.\nVoddler on palvelu, joka mahdollistaa elokuvien ja tv-ohjelmien maksuttoman katselun internetissä. Tähän mennessä palveluun on kirjautunut Ruotsissa yli 250 000 ihmistä. Palvelu toimii osoitteessa voddler.com.\nSuomeen palvelu on tulossa ensi vuoden aikana. Tarkempaa ajankohtaa ei ole vielä kerrottu. Tällaisten palvelujen laajenemisen suurin ongelma on tarve päästä sopimukseen tekijänoikeuksista.\nPalvelu lanseerataan ensimmäisenä Skandinaviassa ja vasta sen jälkeen esimerkiksi Britanniassa.\n"Parempi kuin Hulu"\nVoddler on jo onnistunut saamaan merkittäviä yhteistyökumppaneita. Niihin lukeutuvat esimerkiksi kaksi suurta Hollywood-studiota Walt Disney ja Paramount. Pelkästään näiden yhtiöiden kautta käyttäjille avautuu pääsy tuhansiin elokuviin. Kaikkia ei ole kuitenkaan vielä laitettu saataville palveluun, vaan elokuvien määrää lisätään hiljalleen päivittäin.\nVoddlerin yksi perustajista on tukholmalainen Mathias Hjelmstedt, joka on työskennellyt Voddlerin kehitystyön parissa vuodesta 2005 lähtien. Onsoftware -nettipalvelun haastattelussa Hjelmstedt on sanonut, että Voddler on selvästi parempi elokuvapalvelu kuin esimerkiksi amerikkalainen Hulu.com.\nPerustajat haluavat tarjota turvallisen tavan elokuvien nettijakeluun ilman pelkoa viruksista.\nSiinä missä Spotifyn ilmaiskäyttäjät joutuvat kuuntelemaan mainoksia musiikkikappaleiden välissä, Voddlerin käyttäjille esitetään kaupallisia tiedotteita ennen elokuvan katselua samaan tapaan kuin elokuvateatterissa.\nVoddler on maksullinen niille käyttäjille, jotka haluavat katsoa uusimpia elokuvia. Tällä hetkellä elokuvista maksetaan kappalehinta, mutta tammikuusta lähtien palvelun voi ostaa myös kuukausimaksulla.\nPalvelusta on olemassa myös mac-versio ja sovellus iPhonelle on tulossa.


Villakoiramaista elämää!: helmikuuta 2013\nPoikien Lupsakka Lemmikki kuvaussession oikovedoksia kävin viikonloppuna läpi, kuvat ovat käsittelemättömiä raakavedoksia, mutta hieman itse säädin niitä sillä olivat kovin tummia. Tässä muutama teille katsottavaksi :) Niin ja näitä komeita poikia saa äänestää numerolla 22, www.ikafoto.fi Paaaljon hienoja kuvia mukana kisassa joten muitakin saa äänestää ;) ps. äänestäjien kesken arvotaan hyviä palkintoja joten kannattaa äänestää.\nDannylla on ryhti kohdallaan :)\nNämä ovat minusta niitä onnistuneimpia otoksia (vaikka Dannyn etujalat ovat kaikkea muuta kuin nätisti :))\nNämäkin ovat kauniita\nJa paljon oli näitä kuvia joissa Dannya nauratti :)\nMitään ihmeellistä ei olla viime aikoina touhuiltu, Danny tosin keksii aina omiaan. Kävipä eräänä päivänä niin, että unohdin aamulla kiisselipurkin (siis sellaisen 1 litran pahvisen) lattialle (juu syön aamupuuroni aina nojatuolissa katsoen samalla telkkaria, lisäilen puuroon kiisseliä tarvittaessa ja lasken purkin lattialle..). Danny tietenkin oli löytänyt unohtuneen purkin ja oli pureskellut sitä ja kanniskellut pitkin asuntoa. Voitte varmaan kuvitella millaista sotkua se oli saanut aikaan: kaksi mattoa kiisselissä, olkkarin sohvalla ISO loraus (onneksi levitetty pyyhe sohvalla auttoi jonkun verran) ja sängyn päiväpeitolla josta kiisseli oli imeytynyt läpi pussilakanaan. Ei muuta kuin kaikki pesuun. Mitä tästä tuli opittua, mulla on nyt eteisen ovessa muistilappu jossa lukee "kiisseli" jotten unohda kiisselipurkkia enää ikinä lattialle :D Dannyn sattumukset eivät jääneet siihen, sillä samana päivänä lähdimme jäälle ulkoilemaan. Danny juoksenteli edellä paikkaan jossa pilkkijät käyvät. Humps Danny tippui pilkkijöiden avantoon, ilmeisesti päällä oli kuitenkin jonkun verran jäistä "mössöä" joten Danny pääsi omin voimin ylös eikä pudonnut kokonaan avantoon. Kaikki tapahtui niin äkkiä ja oli ohitse ennen kuin itse pääsin avannon lähelle. Danny juoksi minua vastaan iloisena "kato mamma mitä mulle kävi!". Jalat, kyljet ja korvat märkänä suuntasimme pikaisesti kohti rantaa ja kotiin lämpöiseen. Lämpötila on hieman plussalla, mutta oli kylmä tuuli joten Dannyn turkki oli hieman jäässä joten mars kotiin. Mitä tästä opimme, Dannylla ei ole mitään asiaa lähellekään kyseistä avantoa enää ikinä. Monet kerrat kun olen töistä tullut Danny on keksinyt kaikkea puuhaa. Aina joka kerta kun lähden kotoa on tarkistettava että vaatehuoneen ovi on kiinni, samoin eteisen pienen kaapin ovi (jos se jää raolleen Danny ottaa sieltä ulos kaikki mitä saa), samoin pöydän reunoille ei saa jäädä mitään. Tämä touhuilu alkoi joskus 9 kk ikäisenä, pienenä pentuna ei tehnyt mitään tuhmia juttuja. Ehkä tämä kuuluu tähän ikään. Pikku veijari kyllä saa tarpeeksi liikuntaa ja aivojumppaa joten tuskin tekemisen puutteesta tämä käytös johtuu. Jonkinmoista mielenosoitusta ja kiukuttelua kuitenkin. Molemmat koirat saivat kyllä paljon ulkona olemista viikonloppuna sillä pidin pidennetyn viikonlopun eli olin kolme päivää vapailla. Kävin koirien kanssa hiihtämässä ja potkukelkkailimme jäätä pitkin Ikaalisten Kylpylän alueelle. Kovasti pojat saivat kehuja ja ihailuja hiihtolomalaisilta. Kävimme myös jääraveissa ihmettelemässä hevosia. Aluksi haukahtelivat hepoille, ovathan ne isoja ja jännittäviä otuksia, mutta hyvin pian tottuivat ja välillä hevoset menivät ohitsemme todella läheltä eikä kumpikaan reagoinut mitenkään. Ajoja katselimme radan reunalla ja molemmat puudelssonit olivat rauhallisina siinäkin tilanteessa. Alueella oli paljon koiria nauttimassa jääravien tunnelmasta, aluksi Danny hieman piippaili muille koirille, olisi niin kovasti halunnut tutustua. Hetken päästä kuitenkin rauhoittui ja ohitukset muista koirista sujuivat yllättävän rauhallisesti. Nähtiin muutama tuttu koira, joita päästiin moikkaamaan. Eilen otimmekin sitten rennommin ja laitailimme akkuja uuteen viikkoon :)\nDanny odottaa pallon heittämistä, Eikka haaveilee taustalla...\nEikka suu mutrulla\nKerrankin jäällä ollessamme paistoi aurinko ja Dannyn turkin väri näytti kuvissa ruskealta :)\nLähettänyt Danny ja Eikka klo 2.45 3 kommenttia:\nTunnisteet: jääravit, valokuvaus\nKävin koirien kanssa siis valokuvauksessa viikko sitten perjantaina. Oli kyllä hauskaa, mutta haastavaa saada molemmat koirat juuri sellaiseen asentoon jotta kuvasta tulisi hyvä. Kotona ja ulkona kyllä poseerataan kiltisti ja ollaan paikallaan niin hienosti, mutta studio-olosuhteet on tietty ihan eri juttu. Aina kun sai toisen oikeaan asentoon, toinen liikahti :D Pitkällä pinnalla poikia asettelin sitten aikani ja saatiin kuin saatiin sellaisia kuvia jossa molemmat katsoivat suoraan kameraan pidemmän aikaa. Dannyn mielestä studiossa oleva possupehmolelu oli ihan huippu, piti kunnon röh röh ääntä :D Tänään facebook sivuille tulikin sitten meidän virallinen kisakuva, kuvaa ei saanut itse valita vaan kuvaaja assistentteineen teki valinnan. Loput kuvat saan sitten nähtäväksi cd:lle myöhemmin. Tämä kuva on ihan kiva, mutta Danny ei ole yhtään veijari oma itsensä :D Kisakuvat ovat nähtävissä täällä (päivittävät galleriaa sitä mukaa kun kerkiävät), kulissien takaa kuvia täällä.\nKulissien takaa ;)\nTokoilutreenin kanssa olen ottanut rennosti molempien kanssa, vähän jotain pientä ollaan tehty. Taukoilu tekee hyvää. Eikan kanssa aloitetaan maalis-huhtikuussa kurssi, joka on tarkoitettu kisaaville alo- ja avokoirakoille. Siihen asti otetaan siis aika rennosti. Dannyn kanssa olemme menossa naksutinkoulutusiltaan huhtikuussa ja pääsimme myös agilityn pohjatasokurssille (alkaa maaliskuussa). Kurssin käytyä on paremmat mahdollisuudet päästä kesän agin alkeiskurssille. Sen verran tuli tsempattua, että tällä viikolla Dannyn kanssa kävin kolmen viikon tauon jälkeen yhteistreeneissä. Otettiin luoksepäästävyyttä samalla tavalla kuin viimeksi (mutta eri ihminen toimi "tuomarina"). Kovasti taas piti vilkuilla "tuomaria", mutta missään vaiheessa ei alkanut pakittamaan. Hiljaa hyvää tulee :) Tehtiin vauhdikas ja hauska luoksetulo eli heti kun alkoi kunnolla laukkamaan (eli melkein heti) heitin lelun jalkojeni välistä. Dannyn sivulle tuleminen on toooosi hyvä ja varma ollut viime aikoina joten sitten kokeiltiin luoksetuloa suoraan perusasentoon ilman käsiapua. Upeasti tuli vauhdilla ja siitä nätisti sivulle perusasentoon. Olin toooosi yllättynyt miten hienosti se meni, ei olla tehty suoraan sivulle tulemista moneen viikkoon (käsiavun kera), ollaan menty vaan hauskoja luoksetuloja. Aikamoiset bileet nostettiin pystyyn tuon upean sivulle tulon jälkeen :D Seuraamista useassa eri pätkässä (vaihtelevalla menestyksellä), ruutua, noutoa ja paikkamakuu rivissä. Hienosti ja rauhallisesti taas otti pmakuun, ei vilkuillut vierellä olevia koiria, ei nuuskuttanut lattiaa vaan tuijotti rauhallisena minua. Danny oli taas niin ihanan innokkaana mukana kaikessa, mutta ei mitenkään ylivouhottamista. Tuollaisen innon kuin saisi pidettyä yllä tulevinakin vuosina niin olisi aika huippu juttu. Leikittiin paljon uudella lelulla eli narun päässä olevalla pallolla. Lelu on Dannyn mielestä toooosi kiva, tykkää palloista kybällä ja tykkää kun vedän narusta ja pääsee vetämään sitä itse ja pitää samalla ääntä. On tuossa kaverissa kyllä potentiaalia vaikka mihin, edetään hitaasti ja varmasti tehden hyvä pohjatyö leikkiä unohtamatta. Tämän viikon treeneissäkin leikittiin paljon.\nps. uusi banneri on mun lempparikuva pitkään aikaan. Teetätin siitä A3 kokoisen julisteen paikallisessa valokuvausliikkeessä, pakkohan se oli kun kaikki julisteet omista kuvista oli -50% tarjouksessa :)\nPaikkamakuuta (häiriönä Dannyn lempparilelut ;)) Siskon kommentti videon nähtyään "Onko Danny huumattu" :D Hän tietää kuinka hulluna Danny on noihin leluihin :D\nLähettänyt Danny ja Eikka klo 2.29 6 kommenttia:\nTunnisteet: tokotreenit, valokuvaus, videot


Autonvuokraus Zakinthosin lentokentällä | Auto Europe\nAUTOVUOKRAAMO ZAKINTHOSIN LENTOKENTTÄ\n" Once again good and proper rental. Thanks. "\nAutonvuokraus Zakinthosin lentokentällä\nZakinthoksen lentokenttä on viralliselta nimeltään Zakynthos Airport Dionysius Solomos. Autovuokraamot Zakinthoksen lentokentällä noutavat asiakkaansa henkilökohtaisesti lennon jälkeen, kun varaat vuokra-auton lentokentältä etukäteen Auto Europen kautta. Toki voit varata auton myös Zakinthoksen autovuokraamoista kaupungin keskustatoimistoista. Lue tästä lisää Kreikan autonvuokrauksesta.\nZakinthos Airport - autovuokraamojen aukioloajat\nCar rental Zakinthos Airport\nesim. maanantai - sunnuntai: 08:00 - 21:00\nZakinthos Airport Dionysius Solomos - Zakinthos Airport (ZTH)\nVirallinen nimi: Zakynthos Airport Dionysius Solomos\nSijainti: Zakinthoksen kaupungin keskustasta kentälle on matkaa 4 kilometriä.\nLentoyhtiöt, jotka lentävät Zakinthoksen lentokentälle esim.: Finnair\nPaikalliset autovuokraamomme Zakinthos Airport: National Car Rental ja Hertz\nAutonvuokraus Zakinthoksen lentokentältä käy helposti tämän sivun kautta tai palvelunumerostamme. Vuokra-autojamme löytyy muiltakin lomasaarilta, esimerkiksi myös Gran Canarian lentokentän autovuokraamoilta.\nLentokentän virallinen kotisivu Zakinthos